Соғлиғи ёмонлашган Навальний ва жаҳон матбуоти, Кастро эрасининг якуни, Чехиядаги рус жосуслари, Путиннинг Валдайдаги навбатдаги махфий қасри. Жаҳон ҳафта ичида - Daryo\n20:34, 19.04.2021 41391\nАпрелнинг навбатдаги ҳафтаси ҳам ниҳоясига етди. Ҳафта давомида жаҳон саҳнида юз берган энг қизғин воқеалар дайжестини тақдим этамиз.\nЖаҳон матбуоти Навальнийнинг саломатлигидан хавотирда\nThe New York Times таҳририяти Россия президенти Владимир Путинга мухолифатчи Алексей Навальнийни шифокор кўригидан ўтказиш, унинг аҳволи қай даражада оғирлигини баҳолаш ва агар зарур бўлса, сиёсатчини интенсив терапияга юбориш сўрови билан мурожаатнома чоп этди.\nМурожаат муаллифларининг айтишича, гарчи Путин ўзининг энг ашаддий танқидчисидан халос бўлишни афзал кўрса-да, (буни Кремль кимёвий заҳар ёрдамида аллақачон синаб кўрган) Навальнийнинг соғлиғи тўғрисидаги қарорнинг қабул қилиниши айнан Путинга боғлиқ.\n«Аммо Путин жаноблари Навальнийнинг колонияда ўлишига йўл қўйиши, унинг яқинда президент Байден айтганидек, ‘қотил’ ва ўз танқидчиларини жим қилиш учун ҳамма нарсани қиладиган қасоскор золим сифатидаги мақомини мустаҳкамлашини англаб етиши керак. Путин дунёда ва унинг тобора авторитарга айланишидан чарчаган россияликлар орасида бу қандай реакцияга сабаб бўлишини тушуниш учун етарлича узоқ вақтдан бери ҳокимиятни бошқариб келмоқда».\nХабарларга кўра, қамоқдаги Алексей Навальнийнинг соғлиғи тобора ёмонлашмоқда; у очлик эълон қилиб, шифокор кўригидан ўтишига рухсат берилишини талаб қилган. «Россия ҳукумати август ойида уни ўлдиришга уринганидан келиб чиқсак, колония маъмуриятининг Навальний билан содир бўлаётган воқеалар ҳақидаги ҳар қандай «расмий» баёнотларига ишониб бўлмайди», — деб ёзади New York Times. Аммо Навальний вафот этса, бунга ким жавобгар бўлиши ҳақида шубҳа бўлмайди ва бу ўлимнинг баҳоси қимматга тушади, дея таъкидлади муаллифлар.\nБунгача, 9 апрель куни Washington Post газетаси таҳририяти шу каби мурожаат билан чиққан эди. Газета мурожаати Путинга эмас, балки АҚШ ва бошқа Ғарб давлатлари ҳокимиятига қаратилган эди. Журналистлар уларни Навальнийни заҳарлашга уринишда иштирок этган мансабдор шахслар ва ташкилотларга нисбатан аллақачон қўлланилган санкциялар ҳақида тўхтамасликка чақирган. Мурожаатнома муаллифлари Навальнийнинг ўзи Путиннинг бойликларини сақловчилар деб атаган 35 олигархга қарши «Магницкий қонуни» бўйича активларни музлатиш ва ғарбга кириш тақиқловини ўз ичига олган санкцияларни жорий этиш ҳамда уларни маҳбус озод қилинмагунча рўйхатдаги шахсларга ҳамда уларнинг оилалари нисбатан қўллаш тарафдори эканини билдирган.\n«Бу натижага эришиш имкониятини берувчи стратегияга ўхшайди. Аммо бу стратегия амалга ошмаса, агар Кремль кечиктирилган суиқасд режасини амалга ошириш пайида бўлса, бунинг оқибати шу каби санкциялардан бошланиши керак», — деб ёзади Washington Post.\nАҚШ президенти маъмурияти сиёсатчи Алексей Навальний колонияда вафот этган тақдирда Россияни жавобгарликка тортиш бўйича бир нечта чораларни кўриб чиқмоқда. Бу ҳақда Жо Байденнинг миллий хавфсизлик бўйича маслаҳатчиси Жейк Салливан CNN телеканалида айтиб ўтди.\n«Биз Россияга Навальний билан ҳибсда содир бўладиган воқеалар учун жавобгар эканини айтганмиз. Улар халқаро ҳамжамият олдида жавобгар бўлади. Муайян чоралар нуқтаи назаридан биз уларнинг бадали қандай бўлишига оид кўплаб усулларини кўриб чиқмоқдамиз. Ҳозирча булар ҳақида жамоат олдида баёнот беролмайман. Аммо биз Навальний вафот этса, бунинг оқибати ёмон бўлиши мумкинлиги тўғрисида Россияни огоҳлантирдик», — деди АҚШ президентининг ёрдамчиси.\nПутиннинг Валдайдаги махфий саройи\nРоссиядаги Коррупцияга қарши кураш фонди мамлакат президенти Владимир Путиннинг «энг махфий расмий дала ҳовлиси» бўйича суриштирув эълон қилди. Гап Новгород вилоятининг Валдай кўли ёнидаги «Долгий Борода» турар жойи ҳақида кетмоқда.\nХабарга кўра, кадастр ҳужжатлари бўйича турар жой майдони 250 гектарни ташкил этади. Улардан 150 гектари расмий равишда Россия Федерациясига тегишли бўлиб, Федерал хавфсизлик хизмати томонидан доимий фойдаланилади. Унда қўшимча бинолар — омборлар, гаражлар, ангарлар, шунингдек, кичик меҳмонхоналар мавжуд.\nФонд маълумотларига кўра, қолган ерлар «Прайм» МЧЖда рўйхатдан ўтган. Улар Владимир Путиннинг дўсти ва «Россия» банкининг асосий акциядори Юрий Ковалчукга тегишли.\n«Прайм»дан ижарага олинадиган ҳудудда 80 га яқин бино мавжуд. Улар орасида майдони 3500 квадрат метр бўлган тўрт қаватли бош сарой, Хитой павильони, рус кулбаси, ҳаммом, сауна, отхона, голф майдончаси, болалар майдончаси, кинотеатрга эга вип-ресторан, боулинг, билярд хонаси ва мини-казино, шунингдек ҳудудга қарашли Владимир черкови бор.\nФонднинг ёзишича, бундан ташқари, асосий қароргоҳдан унчалик узоқ бўлмаган икки баравар катталикдаги уй бор — бу умумий майдони қарийб 7000 квадрат метр бўлган иккита ер ости қаватига эга спа-мажмуаси. Ушбу бино қаватлари режаси соларюм, сузувчи бассейн, криёкамералар, массаж ванналари, стоматология, косметология, лой терапияси ва лимфопрессинг хоналари, 25 метрли бассейн ва алоҳида массаж блокидан иборат.\nБошқа қаватда ётоқхона, 200 метрли зал, 500 метрли меҳмонхона, хизмат кўрсатиш хонаси, овқатланиш учун махсус лифт ва аквариум учун 13 квадрат метрли хона мавжуд. Ер ости қаватида ёрдамчи ва тозалик ходимларининг хоналари, шунингдек, тузли ҳаммом, лой терапияси ва махсус алоқа воситалари учун хоналар мавжуд.\nФонд маълумотларига кўра, Валдайдаги қароргоҳ Путиннинг энг севимли уйи. Мазкур турар жой ҳақида жуда кам маълумот мавжуд — расмий фотосуратлар ва давлат харидлари тўғрисидаги маълумотлар бор, холос.\n«Қачондир Путин ҳокимиятни тарк этади, қолган уйлар Совет Иттифоқи давридаги каби балансда қолади, аммо бу ерда давлат турар жойсиз ерларнинг ярмигагина эгалик қилади. Қолган ҳаммаси Ковалчукга тегишли. Путин нол тортишиш кучида ухлайдиган ва рассомларни таклиф қиладиган мана шу жой учун йилига 300 миллион рубль ҳавога совурилади», — дейилади фонд баёнотида.\nКастролар эрасининг якуни\nКубанинг ҳукмрон Коммунистик партияси раҳбари Рауль Кастро истеъфога чиқишини эълон қилди.\nПрагадаги рус жосуслари\nЧехия 18 нафар россиялик дипломатни ортга қайтариб юборади. Бу ҳақда Чехия ташқи ишлар вазири Ян Гамачек 17 апрелда эълон қилган.\nЧехия ташқи ишлар вазири\nМамлакатда Москванинг 2014 йилда қурол-яроғ омборини портлатишга алоқадор бўлгани ҳам тахмин қилинган. Бу ҳақда Чехия бош вазири Андрей Бабиш маълум қилган. Гамачек 19 апрелда Россияга келиши ва «Спутник V» вакцинасини олиш бўйича музокаралар олиб бориши керак эди, бироқ мазкур ташриф бекор бўлган.\n19:35, 29.09.2020 204370\n08:46, 27.09.2020 110179\n08:55 Бугун 376\n08:24 Бугун 1474\n08:24 Бугун 2222


Хитой пайшанба куни Тайванга қуроллар сотганлиги учун АҚШга қасос олиш билан таҳдид қилган. Тайвань Пекин билан қуролланиш пойгасига киришмоқчи эмаслигини таъкидлаган бўлса-да, қуролларни мамнуният билан қабул қилган.\nТрамп маъмурияти Тайванни қурол-яроғ савдоси ва АҚШнинг юқори лавозимли мулозимлари ташрифи орқали қўллаб-қувватлаган. Бу эса Жанубий Хитой денгизи ва Гонконгдаги инсон ҳуқуқлари ва савдо масалалари юзасидан аллақачон пайдо бўлган Пекин ва Вашингтон ўртасидаги зиддиятларни янада кучайтирган.\nПекин Хитой суверенитетини қабул қилиш учун демократик йўл билан бошқариладиган Тайвань бўйлаб, шу жумладан, норасмий тампон вазифасини ўтайдиган Тайвань бўғозининг ўрта чизиғи бўйлаб қирувчи самолётлар орқали босимни кучайтирган.\nАҚШнинг Тайванга 1,8 миллиард долларлик потенциал қурол-яроғ савдосини маъқуллашига жавобан Хитой Ташқи ишлар вазирлиги вакили Чао Лижиан кундалик янгиликлар брифингида бундай савдоларни тўхтатиш кераклигини айтган.\nСавдолар «Хитойнинг ички сиёсатига аралашиш ҳисобланиб, Хитойнинг суверенитети ва хавфсизлик манфаатларига жиддий зарар етказади, Тайвань мустақиллиги учун курашаётган кучларга нотўғри сигнал беради, Хитой ва АҚШнинг Тайвань бўғозидаги тинчлик-барқарорлик муносабатларига путур етказади», – деган у.\n«Хитой вазият қандай ривожланишига қараб қонуний ва зарурий жавоб қайтаради», – дея қўшимча қилган Чао.\nЧао тафсилотларга тўхталмаган, аммо Хитой илгари АҚШ компанияларига Тайванга қурол сотганлиги учун санкциялар киритган эди.\nАҚШнинг сўнгги русумдаги қурол-яроғлар тўплами датчиклар, ракеталар ва артиллериялар, шунингдек, General Atomics томонидан ишлаб чиқарилган учувчисиз учар қурилмалар ва қирғоқ мудофаачиси сифатида хизмат қиладиган Boeing Co томонидан ишлаб чиқарилган кемаларга қарши Harpun қуруқликдаги ракеталар тизими бўлиб, улар конгресснинг кейинги хабарномаларида ўз тасдиғини топиши кутилмоқда.\nТайбэйда Тайвань Мудофаа вазири Ен Де-фа Қўшма Штатларга миннатдорчилик билдирган ва қуроллар Тайванга «душман таҳдиди ва фавқулодда вазият» билан курашиш учун мудофаа қобилиятини яхшилашга ёрдам беришини айтган.


Ўзбекистон соғлиқни сақлаш вазири А. Алимов ва бошқалар Президентимиз Ислом Каримов раҳнамолигида соғлиқни сақлаш тизимини ислоҳ этишга йўналтирилган ислоҳотлар аҳолининг малакали тиббий ёрдамдан фойдаланиш имкониятини кенгайтириш, халқимизнинг саломатлик даражасини мустаҳкамлашда ўзининг юксак самараларини бераётганини таъкидлади.\nТиббиёт тизимини ислоҳ этишга йўналтирилган давлат дастурларида белгиланган вазифалар ҳаётга татбиқ этилиши натижасида мамлакатимизда соғлиқни сақлашнинг жаҳон стандартларига мос тизими яратилди. Бунинг натижасида нафақат шаҳарларда, балки чекка қишлоқларда ҳам аҳолига малакали тиббий ёрдам кўрсатишга эришилмоқда.\n“Соғлом она — соғлом бола” миллий модели оналик ва болаликни муҳофаза қилиш, саломатликка салбий таъсир кўрсатаётган муаммоларнинг олдини олиш, соғлом авлодни вояга етказиш имконини бермоқда.\nҲар йили Мустақиллик байрами арафасида давлатимиз раҳбарининг фармонларига мувофиқ эл саломатлиги йўлида фидокорона меҳнат қилаётган бир гуруҳ юртдошларимиз Ватанимизнинг юксак орден ва медаллари билан тақдирланмоқда. Тадбирда жорий йилда тақдирланган тиббиёт ходимларига давлатимизнинг юксак мукофотлари тантанали равишда топширилди.\n— Инсон учун ҳалол меҳнатининг мевасини кўриш, жамиятда эъзоз-эътибор топишдан ортиқ бахт йўқ, — дейди “Эл-юрт ҳурмати” ордени соҳибаси, Республика скрининг маркази директори Мадина Шарипова. — Ана шундай бахтиёр инсонлар сафида эканимдан ғоят мамнунман. Мамлакатимизда жамиятнинг барча соҳасини модернизация қилишга қаратилган ислоҳотлар, ҳар бир инсоннинг меҳнати юзага чиқиши учун қулай шароитлар яратилгани ютуқларимизнинг асосий омили бўлаётир. Бундай имкониятлардан оқилона фойдаланиш, Ватанимизнинг тараққиётини янада юксалтиришга муносиб ҳисса қўшиш ҳар биримизнинг инсоний бурчимиздир.\nМукофотларни Ўзбекистон Республикаси Бош вазирининг ўринбосари А. Икрамов топширди.\nМазкур рукндаги бошқа мақолалар: « Ёшлик, шижоат ва рағбат\tФидокорона меҳнат эътирофи »


Бугун Ўзбекистоннинг 4 та ҳудудидан ташқари барча жойларида қор ёғишда давом этади — Sof.uz\nБугун Ўзбекистоннинг 4 та ҳудудидан ташқари барча жойларида қор ёғишда давом этади\n14.03 08:29 1614 Ўзбекистон\nЎзбекистон Гидрометеорология хизмати хабарига кўра, бугун, 14 мартда кундуз куни Ўзбекистонда қишнинг таъсири яна сезилади. Республика ҳудудларида куннинг биринчи ярмида баъзи жойларда қор ёғади. Қорақалпоғистонда, Хоразм, Бухоро, Навоий вилоятларида ёғингарчилик кутилмайди. Баъзи жойларда шамол 17-22 м/с гача, Фарғона водийсида 25-28 м/с гача кучайиши мумкин. Ҳаво ҳарорати 2° совуқ-3° илиқгача, шимолда 2-7° совуқгача пасаяди.\nПойтахтимизда куннинг биринчи ярмида қор ёғади. Шамол 12-17 м/с гача кучайиши мумкин. Ҳаво ҳарорати 2° илиқдан ошмайди.\nРеспубликанинг тоғли ҳудудларида қор ёғади, баъзи жойларда кучли бўлади. Қор кўчиши хавфи бор. Баъзи жойларга туман тушиши мумкин. Шамол 7-12 м/с тезликда эсади, баъзи жойларда 17-22 м/с гача кучаяди. Ҳаво ҳарорати 3-8° совуқ бўлади


Али розияллоҳу анҳу: ака-ука ва опа-сингиллари\nBy Муҳаммад Ҳабибуллоҳ on 12/14/2015 АЛИ ТАРИХ ХУЛАФОИ РОШИДИНЛАР\nАбу Толибнинг тўрт ўғли ва икки қизи бор эди. Ўғиллари Толиб, Ақил, Жаъфар ҳамда Али, қизлари эса Умму Ҳонеъ ва Жаммона. Ҳаммаларининг онаси Фотима бинти Асад эди. Ака-укаларнинг ораларида ўн ёш фарқ бор эди, яъни Толиб Ақилдан, Ақил Жаъфардан, Жаъфар эса Али розияллоҳу анҳудан ўн ёш катта бўлган.\nТолиб ибн Абу Толиб\nТолиб Бадр ғазотидан кейин мушрик ҳолида вафот этган. Баъзи ривоятларга кўра, Толиб изсиз йўқолган. У мушрик бўлса-да, Расулуллоҳ соллаллоҳу алайҳи ва салламни яхши кўрар, у зотни мақтаб шеърлар айтар эди. Толиб Бадр ғазотига мушриклар тарафидан мажбуран чиққан. Ярим йўлга етишганида Толиб Қурайш зодагонлари билан тортишиб қолгани сабаб, Бадрга бормай ортга қайтади.\nАқил ибн Абу Толиб\nАқилнинг куняси Абу Зайд бўлган. У Бадр ғазотида мусулмонларнинг қўлига асир тушиб, унинг фидясини амакиси Аббос розияллоҳу анҳу тўлаган эди. Ақил Макка фатҳ қилинган йили исломни қабул қилган ва ҳижрий 8 йилда Мадинага ҳижрат қилган. У Мўъта ғазотига қатнашган. Имом Бухорий роҳимаҳуллоҳнинг “Тарихи асғар” китобида айтилишича, Ақил Язид ибн Муовия розияллоҳу анҳунинг халифалик даврининг бошларида 96 ёшда вафот этган.\nЖаъфар биринчилардан бўлиб исломни қабул қилган саҳобийлардан бири эди. У камбағалларни яхши кўрар, уларга аралашиб, тез-тез суҳбатлашиб турар эди. Жаъфар Ҳабашистонга ҳижрат қилган, Нажоший ва унинг издошлари исломни қабул қилишларига Жаъфарнинг даъвати сабаб бўлган эди. У Мўъта ғазотида шаҳид бўлган.\nУмму Ҳонеъ бинти Абу Толиб\nУмму Ҳонеънинг исми Фохита бўлган, баъзи ривоятларда Фотима, яна бошқа бир ривоятда эса Ҳинд дейилган. Лекин энг машҳур ривоятда унинг исми Фохита бўлгани айтилади. Умму Ҳонеъ Ҳубайр ибн Амр ибн Оид Махзумийга турмушга чиқиб, ундан Амр исмли ўғил кўрган. У Макка фатҳ қилинганида Бани Махзум қабиласидан икки кишини ўз ҳимоясига олган ва Расулуллоҳ соллаллоҳу алайҳи ва саллам унга: “Сен ҳимоянгга олган кишиларни биз ҳам ҳимоя қиламиз” – деганлар. Умму Ҳонеъ Али розияллоҳу анҳу вафотидан кейин ҳам ҳаётда бўлган.\nЖумона бинти Абу Толиб\nЖумона Абу Суфён ибн Ҳорис ибн Абдулмутталибга турмушга чиққан. У Абдуллоҳ ибн Абу Суфённинг онаси.\n “Бидоя ва ниҳоя” 7-жилд, 223-бет.\n “Исоба фий тамйизис-саҳоба” 2-жилд, 494-бет.\n “Исоба” 9-жилд, 217, 218-бет.\n “Исоба” 4-жилд, 259-бет.\nAvvalgi maqolaШаҳидлик турлари ва даражалари\nKeyingi maqola Эрнинг изнисиз бировнинг боласини эмизиш ҳақида


imon.uz 2022-02-25 12:16:46 112\nНега олимларни ёмон кўрасизлар?!\nНега илм аҳли бўлган кишиларни турли сўзлар билан ҳақорат қиласизлар?!\nНега ёқтирмаган одамингизга нисбатан турли камситувчи сўзларни ишлатасизлар?!\nНега ҳақорат қилувчилар тўдаси бўлиб йиғилиб олгансизлар?!\nНега тилидан ва қўлидан бошқаларга озор бермайдиган мусулмон эмассизлар?!\nФейсбук, телеграмда урушиб, ҳақорат қилиб, устидан истеҳзо қилиб, кейин телефонни ўчириб, масжидга кириб, намоз ўқиб, намоздан сўнг «Эй Роббим, турли жойларда қийналаётган диндош биродарларимизга нусрат бергин! Мусулмонларни азиз қилгин! Мусулмонларнинг қалбларини улфат қилгин!» деб дуо қиласизлар-да, кейин масжиддан чиқиб, интернетни ёқиб, яна ҳақорат, инсонларни ер билан битта қилиш ишини давом эттирасизлар-а?!\nСизлар чиндан ҳам мусулмонларнинг қалблари улфат бўлишини, азиз бўлишларини истайсизларми?!\nНега одамларнинг хатосидан қувониб, уни омма ўртасига олиб чиқиб, муҳокама қилиб, роҳатланасизлар?!\nСизлар диндош биродарингизнинг ислоҳини, тузалишини, унга чинакам насиҳат қилишни хоҳлайсизларми ёки шарманда бўлиб, юзи қаро бўлишини, ҳеч тузалмаслигини истайсизларми?!\nСизларга жамият, инсонларнинг салоҳиятли бўлиши керакми ёки интернетда кунига битта-иккита муҳим мавзу бўлса, шуни кавлаштириб вақт ўтказсанглар бўлдими?!\nАсл мақсадингларни белгилаб олганмисизлар?\nБаъзиларингиз имом номи борки, ёқтирмайсизлар. Худди масжидда ишласа, ўша одам сизларнинг наздингизда хоин, сарой мулласи, давлат одами, сотқин, шундайми?!\nСизларга ким ёқади ўзи?!\nАлкашми, фоҳишами, мунофиқми, иккиюзламачими, фирибгарми, ким?!\nАллоҳга ҳамд бўлсинки, ҳаммамиз мусулмонмиз!\nМусулмон бўла туриб, мусулмонларга амру маъруф, наҳйи мункар қиладиган, намозини вақтида ўқийдиган, тунги клубда эмас, масжидда хизмат қиладиган инсонларни нега ёқтирмайсизлар?!\nАбу Барза ал-Асламий розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Эй тили билан иймон келтириб қалбига иймон кирмаганлар жамоаси! Мусулмонларни ғийбат қилманглар ва уларнинг айбларини ахтарманглар! Ким уларнинг айбини ахтарса, Аллоҳнинг Ўзи унинг айбларини ахтаради. Аллоҳ кимнинг айбларини ахтарса, уни уйининг ичида шарманда қилади», дедилар».\nБиродарлар, агар қайсидир аҳли илмнинг хатосини, нотўғри гапирганини, динни тўлиқ етказмаётганини эшитган бўлсак, ўша устознинг олдиларига бориб, бошқаларга эшиттирмай, фақат ўзларига хатоларини одоб билан етказайлик!\nМана шунда мусулмоннинг кўзгуси бўла оламиз, шарманда қилмай насиҳат қилган бўламиз.\nДин душманларига нисбатан қалбимизда топилиши лозим бўлган нафратни мусулмонларга, мусулмон олимларга нисбатан ишлатмайлик!\nБир тану бир жон бўлайлик, бўлинмайлик, ахир ягона Аллоҳга иймон келтирганмиз, бир қиблага юзланамиз, бир Пайғамбаримиз соллаллоҳу алайҳи васалламга эргашамиз.\nИлтимос, бир тананинг аъзоларидек бўлайлик!\nРасулуллоҳ соллаллоҳу алайҳи васаллам: «Гумондан четланинглар. Чунки гумон сўзларнинг энг ёлғонидир. Бировларнинг айбларини ахтарманглар. Ва сўзларига қулоқ тутманглар, яъни жосуслик қилманглар. Бирор нарсага фақат ўзингиз эга бўлишга ошиқманг. Ҳасад қилманг. Бир-бирингизга ғазаб қилманг. Ҳамда орқа ўгириб муносабатларни бузманг. Эй Аллоҳнинг бандалари, сизларга буюрилганидек биродар бўлинглар».\nАллоҳ таоло буюрганидек ака-ука, оға-ини, биродар бўлайлик!\nАллоҳ таоло тўғри эътиқоддаги мусулмонларнинг иймонига, ақидасига тош отаётган, ақида китобларидаги матнларни нотўғри шарҳлаётган, мусулмонлар орасида фитнага сабаб бўлаётган, мазҳаббоши мужтаҳид имомларимизга, мазҳаб ичидаги мужтаҳидларимизга, уламоларимизга, Имом Мотуридий, Имом Ашъарийдек ақида имомларига сакраётган кимсаларга ҳидоят, инсоф, тавфиқ берсин ва уларни ҳам ҳаққа қайтарсин!\nҲамма мусулмонлар бир-бирига чин маънода кўзгу, биродар бўлишини истовчи гуноҳкор, ожиз, заиф бандадир.


Афғонистонда бир кун ичида 100 дан ортиқ жангари йўқ қилинди\n23:34 / 20.08.2017\nФото: CC BY 2.0 / ResoluteSupportMedia / A Camp Shaheen Visit\nАфғонистон кучлари бир кун ичида 115 нафар жангари йўқ қилинди, яна 105 нафари жароҳатланди, деб хабар берди Афғонистон мудофаа вазирлигига иқтибос келтирган ҳолда Синьхуа” ахборот агентлиги.\n“Афғонистон мудофаа ва хавфсизлик кучлари кеча мамлакатнинг 34 вилоятидан 13 тасида 20 та тозалаш операцияси, 22 та махсус операция ва 2та кечки рейд ўтказдилар. Натижада 115 жангари йўқ қилинган, 105 таси жароҳатланган ва яна 3 таси ҳибсга олинган”, деб агентлик мудофаа вазирлиги баёнотини келтириб ўтди.\nМаълум қилинишича, афғонистон кучлари 3та транспорт воситаси, 16 та мотоцикл ва 5 та бункерни йўқ қилганлар ҳамда қурол ва ўқ-дори захираларини мусодара қилганлар.\nТаъкидланишича, 19 август куни жангарилар Қундуз вилоятидаги электр таъминот линияси минораларидан бирини портлатишган. Ушбу линия орқали Афғонистондан Тожикистонга электр энергия импорти таъминланган.


Сўнгги 6 ойдаги энг ёмон кўрсаткич: биткоин нархи тушиб кетди – Kommers.uz\nМолия\t10:30 | 11.1.22\nСўнгги 6 ойдаги энг ёмон кўрсаткич: биткоин нархи тушиб кетди\nКриптовалютанинг қадрсизланиши кетма-кет учинчи ҳафта давом этмоқда.\nБиткоин нархи 2021 йилнинг сентябр ойидан бери биринчи марта 40 минг доллардан тушди. Бу ҳақда РИА Новости хабар берди.\nCoindesk маълумотларига кўра, 10 январь соат 17:34 ҳолатига кўра, энг йирик Binance биржасида ушбу криптовалюта 4,47 фоизга қадрсизланиб, 39,8 минг долларга тушган.\nҚайд этилишича, биткоин нархи 21 сентябрдан бери 40 минг доллардан пастламаётганди. Қадрсизланиш кетма-кет учинчи ҳафта давом этмоқда. Ҳаммаси бўлиб, бу вақт давомида криптовалюта 20 фоиздан кўпроқни йўқотди. Энг кўп — 13 фоизга пасайиш 2022 йилда қайд этилган.\nНашрнинг ёзишича, АҚШ Федерал захира тизимининг декабрдаги йиғилиши баённомалари биткоин нархига ёмон таъсир қилган. Бунга қадар таҳлилчиларда биткоиннинг қадрсизланишига Қозоғистондаги тартибсизликлар ҳам таъсир қилмоқда, деган қараш бор эди. Чунки ушбу мамлакат майнинг бўйича дунёда 2-ўринда туради.\nАввалроқ биткоин нархи 100 минг долларгача кўтарилиши прогноз қилингани ҳақида хабар берилганди.


ТЎЙЛАРИМИЗНИ СПИРТЛИ ИЧИМЛИКЛАРСИЗ ЎТКАЗСАК… — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/ТЎЙЛАРИМИЗНИ СПИРТЛИ ИЧИМЛИКЛАРСИЗ ЎТКАЗСАК…\nАроқ, вино каби спиртли ичимликларнинг зарари ҳақида жуда кўп айтилган, минг йиллардан бери инсонни маст қилиб ақлдан оздирувчи ушбу “заҳри қотил” ҳақида ҳамма тилларда сон—саноқсиз панду насиҳатлар битилган. Аммо йиллар давомида ичувчилар сони ва шу ичкилик туфайли соғлигидан ажралиб вафот этаётганлар сони кўпайса кўпайдики, камайгани йўқ.\nБугун зарур иш билан дўконга шошиб кетаётсам, йўлнинг нариги тарафида кўп йиллардан бери кўрмаган танишимни учратиб қолдим. Ёши биздан салкам ўн ёшлар катта бўлгани учун ёнига ўтиб салом бердим. Не кўз билан кўрайки, салкам етмишни қоралаган мўйсафид ғирт маст экан.\nСаломлашганимга минг пушаймон қилиб, бир амаллаб ундан йироқлашдим. Қизиқ, ёш бўлса-ку, ёш деймиз. Лекин, бола-чақасини уйли-жойли қилган, набиралари бўйи етиб қолган кекса киши бу дунё “лаззат”ларига ғарқ бўлиб юрса кимдан домонгир бўламиз.\nМуқаддас Ислом динида ҳаром қилинган ва барча бузуқчиликларнинг “она”си деб аталмиш ароқхўрлик дунёнинг бир қанча давлатларида истеъмол қилиш тақиқланган. Саудия Арабистон, Яман, Судан, Эрон, Бангладеш, Ҳиндистоннинг баъзи штатларида, жами дунёнинг 14 мамлакатида спиртли ичимликларни истеъмол қилиш тақиқланган.\nЖаҳонда энг кўп спиртли ичимликлар истеъмол қилувчи халқлар Европа қитъасида жойлашган давлатлар халқлари экан. Энг кам истеъмол қилувчи Эрон, Покистон, Афғонистон мамлакатлари халқлари бўлиб, уларда спиртли ичимликлар истеъмолда этилмайди.\nЎзбекистонда бошқа қўшни давлатлар каби спиртли ичимликларни истеъмол қилиш қонун билан тақиқланмаган, лекин спиртли ичимликларни реклама қилиш, жамоа жойларда, иш вақтида маст ҳолда пайдо бўлиш тақиқланади.\nЮртимизнинг ҳамма жойида ҳар куни бир неча тўйлар ўтказилади. Шу тўйларда дастурхоннинг тўрида ўтирган айрим оқ-қорани таниган, катта ёшдаги одамлар ёшларга панд-насиҳат қилишнинг ўрнига ароқ ичиб, мастона сузилиб ўтиришларини кўриб ҳафсалангиз пир бўлади.\nПрезидентимизнинг тўйларни ихчамлаштириш, беҳуда ҳаражатларни камайтириш, дабдабали тўйларга чек қўйиш ҳақидаги ислоҳотларига ҳаммамиз қўлимиздан келганча ёрдам бериб, ўзимизнинг оиламизда ўтказилаётган тўй-ҳашамларни ихчамгина қилиб, спиртли ичимликларсиз ўтказсак нур устига нур бўлур эди.


Ҳиндистон темир йўл ёрдамида коронавирусга қарши...\n06.04.2020 11:26 0 2467\nҲиндистоннинг «Indian Railways» («Ҳинд темир йўли») давлат компанияси ҳимоя костюмларини ишлаб чиқариш орқали мамлакатга SARS-CoV-2 коронавирусига қарши курашишга ёрдам беради. Бу ҳақда темир йўл ва савдо вазири Пиюш Гойял «Twitter»даги саҳифасида маълум қилди.\nУнинг сўзларига кўра, тиббиёт ходимлари учун кийим-бош кўп миқдорда ишлаб чиқарилади. Аввалроқ Гойялнинг маълум қилишича, эски поездлар беморлар учун ҳаракатланувчи палаталарга ўзгартирилади. «Беморларга тезроқ тузалиши учун тоза, дезинфекцияланган ва соғлом муҳит ҳосил қилинади», — деб таъкидлаган у.\nЖами 20 мингта вагонни ўзгартириш режалаштирилмоқда. Уларнинг ҳар бирида беморлар учун 16 тадан жой, шифокор ва ҳамширалар ҳамда асбоб-ускуналар сақлаш учун хона ташкил этилади. Бундай поездларда мамлакатнинг хоҳлаган жойига бориш мумкин.\n«CNN» телеканалининг таъкидлашича, Ҳиндистонда йўловчи ташувчи темир йўл алоқаси 25 мартдан 14 апрелгача ёпилган. Бу сўнгги 167 йилда илк бор кузатилмоқда. Шунга қарамай, темир йўл орқали юк ташиш давом этмоқда. Нормал шарт-шароитда Ҳиндистон темир йўллари орқали кунига 20 мингдан зиёд йўловчи ҳаракатланади.\nАйни вақтда Ҳиндистонда COVID-19 коронавирус инфекциясига чалинган 4288 киши рўйхатга олинган, улардан 117 нафари вафот этди. Жон Хопкинс университети маълумотига кўра, дунё бўйича жами 1,2 миллион киши коронавирусни юқтириб олган.\nпоезд Ҳиндистон коронавирус


Олимпия шон-шуҳрати музейига виртуал саёҳат қилинг\n15 апрель, 2020, 12:54\nПойтахтимиздаги Олимпия шон-шуҳрати музейи бугунги карантин даврида уйда қолган юртдошларимиз учун Olympic vertual muzey хизматини йўлга қўйди. Бу ҳақда Жисмоний тарбия ва спорт вазирлиги матбуот хизмати хабар бермоқда.\nУшбу хизматдан фойдаланиш орқали сиз уйингизда туриб жаҳон ареналарида ўзбек спорти довруғини юқорига кўтариб келаётган спортчиларимизнинг ёрқин ғалабалари акс этган фотолавҳалардан баҳраманд бўласиз. Қисқача айтганда, сиз уйда қолинг, музей уйингизга кириб боради.\nҚуйидаги ҳавола орқали музейга саёҳат қилинг: https://t.me/Olympicmuseum


ЎзА - Ер усти халқа метро линияси илк йўналишлари 2019 йил Наврўз байрами арафасида фойдаланишга топширилади\n20.07.2018 16:40 Чоп этиш версияси\nЕр усти халқа метро линияси илк йўналишлари 2019 йил Наврўз байрами арафасида фойдаланишга топширилади\nПрезидентимиз Тошкент шаҳри бўйлаб ер усти халқа метро линияси қурилиши билан танишди.\nТошкент йирик мегаполис шаҳарга айланмоқда. Шунга монанд улкан бунёдкорлик ишлари амалга оширилмоқда. Давлатимиз раҳбари аҳолининг талаб ва эҳтиёжи, пойтахтимизнинг келгуси ривожланишини инобатга олган ҳолда пойтахтимиз бўйлаб ер усти халқа метро линиясини қуриш бўйича топшириқ берган эди. Қисқа фурсат ичида улкан қурилиш ишлари бошлаб юборилди.\nУмумий узунлиги 52,1 километрдан иборат мазкур метро йўналишининг 50,5 километри баландлиги 6 метрлик эстакадалар орқали ўтказилади. Лойиҳанинг умумий қиймати 422,3 милион долларга тенг.\nЛойиҳа доирасида 2 мингга яқин таянч устунлар ва оралиқ тўсинлар, 13 мингга яқин темир-бетон балкалар ўрнатиш ва 35 бекат ташкил этиш назарда тутилган.\nЛойиҳа беш босқичда амалга оширилади. Дастлаб Тошкент метрополитенининг "Дўстлик" бекатидан Қўйлиқ бозоригача бўлган қисми қурилади. 11 километрлик масофада 8 бекат бунёд этиш мўлжалланган.\nИккинчи босқичда Қўйлиқ бозори билан "Олмазор" бекати боғланади. Сўнгра бу ердан "Беруний" бекатигача бўлган масофада қатновлар йўлга қўйилади. Кейинги босқичда "Беруний"дан "Бодомзор" бекатигача қурилиш ишлари олиб борилиб, сўнгги босқичда "Дўстлик" бекатига уланади.\nПрезидентимиз шу йилнинг июнь ойида ушбу қурилиш жараёни билан танишиб, бунёдкорлик ишларини янада жадаллаштириш ва сифатли якунлаш бўйича топшириқлар берган эди.\nБугунги кунга қадар халқа метро йўлининг 4 километр қисмида қурилиш ишлари амалга оширилиб, 206 та таянч устуни учун котлован қазиш ишлари бажарилган. Устунлар устига кўндаланг темир-бетон таянчлар ўрнатиш ишлари бошланган. Устунлар оралиғини бирлаштирувчи 16 та темир-бетон балка ўрнатилган.\nҚурилиш ишларига 60 дан ортиқ техника ва механизм ҳамда 400 нафар муҳандис ва ишчи жалб қилинган. Метро қурилиши “Ўзбекистон темир йўллари” акциядорлик жамиятига қарашли “Кўприк қурилиш трести” унитар корхонаси бунёдкорлари томонидан амалга оширилмоқда.\n– Бу транспорт тармоғи ишга тушишини халқимиз интиқлик билан кутмоқда, – деди Шавкат Мирзиёев. – Ҳар томонлама қулай, арзон ва хавфсиз бўлган мазкур транспорт тармоғи аҳолига ҳар томонлама қулайлик яратади. Шунинг учун қурилишни имкон қадар тезроқ якунлашимиз керак.\nДавлатимиз раҳбари ер усти халқа метро линияси қурилишида эътиборга олиш лозим бўлган жиҳатларга алоҳида тўхталди. Бунёдкорлик ишлари узлуксизлигини таъминлаш, унинг атрофини ободонлаштириш, "Дўстлик" бекатидан Қўйлиқ бозоригача ва Қўйлиқ бозоридан "Олмазор" бекатигача бўлган 22 километрлик қисмини 2019 йил Наврўз байрамигача фойдаланишга топшириш юзасидан зарур кўрсатмалар берди.\nАйни пайтда халқа метро линиясидаги поезд ва бошқа техникаларни бошқариш учун 50 нафар мутахассис Жанубий Корея ва Хитойда малака оширмоқда. Метрода ҳаракатланадиган янги поездлар ҳам тайёрланмоқда.


Фавқулодда вазиятлар 14.09.2020 19:37\nЁНҒИН ХАВФСИЗЛИГИНИ ТАЪМИНЛАШ ЙЎЛИДА\nЁнғинлар кўпинча эҳтиётсизлик сабабли юз беради. “Тилсиз ёв” оқибатида нафақат моддий зарар кўрилади. Баъзан у одамларнинг умрига ҳам зомин бўлади. Шу боис ёнғинни бартараф қилгандан кўра, унинг олдини олган афзалдир.\nЭнг ачинарлиси, ёнғин келиб чиқишига айрим фуқароларимизнинг оддий ёнғин хавфсизлиги қоидаларини билмаслиги ёки уларга риоя этмаслиги сабаб бўлмоқда. Уйда ёш болаларни қаровсиз қолдириш, шунингдек, уларнинг бўйи етадиган жойларга гурурт ва шунга ўхшаш тез аланга олувчи нарсаларни қўйиб кетиш ачинарли ҳолларга олиб келмоқда. Бундан ташқари, қўлбола иситиш ускуналаридан фойдаланиш, газ плиталарига резина шлангларни улаш, электр тармоқларидаги қисқа туташувлар кўнгилсиз воқеаларни келтириб чиқармоқда.\nЁнғин қачон, қаерда, нима сабабдан юз беришидан қатъий назар одамларга ташвиш келтиради. Шундай экан доимо огоҳ бўлайлик!\nЎзбекистон Республикаси Президенти Администрацияси биносида ЁХТТЭ 1 бўлинмаси Ёнғин назорати ва профилактикаси бўйича инспектори, катта сержант\n“ТИЛСИЗ ЁВ”ДАН ЭҲТИЁТ БЎЛИНГ!\nЎзингиз, яқинларингиз ва уйингизни ёнғндан сақлаш учун ёнғин хавфсизлиги қоидаларига риоя этишингиз шарт. Уйдан бирон-бир иш билан кўчага чиқсангиз ёш болаларни қаровсиз колдирманг, электр жиҳозлари телевизор, радио, компьютер ва газ плитасини ўчиришни унутманг.\nЁниб турган газ плитасини қаровсиз қолдирманг, кийим-кечакларни қуритиш учун унинг устига илманг. Қўлбола электр иситиш печкаларидан фойдаланманг. Носоз электр тармоғидаги қисқа туташув ҳам ёнғин келиб чиқишига сабаб бўлади.\nЭнг муҳими шуни ҳам унутмаслик керакки ёнғин хавфсизлиги қоидаларига амал қилиш билан саломатлигингиз, йиллар давомида яхши ниятлар билан тўпланган мулкингизни ёнғин хавфидан асрайсиз.\nЎзбекистон Республикаси Президенти Администрацияси биносида ЁХТТЭ 1 бўлинмаси Ёнғин назорати ва профилактикаси бўйича мутахассис


Сафар Кокилов. Хатар бартараф қилинди (ҳажвия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Хатар бартараф қилинди (ҳажвия)\nЭрталаб тўсатдан ҳамма ўқитувчилар энди дарсга кирган маҳал мактаб ҳовлисига туман таълим бўлимидан тўрт кишидан иборат текширувчи-тафтишчилар кириб келишди. Ҳеч ким ҳеч қаерга қочолмай қолди. Директор ҳам энди «Мен халқ таълими бўлимига кетдим» деб қўшни қишлоқдаги дугонасиникига келин кўрарга кетаётган эди, ушланиб қолди. Текширувчилар ўқитувчилар хонасига ўтириб олдига ҳар бир ўқитувчини чақириб бирма-бир ўта совуққонлик билан ишлари ва ҳужжатларини текшира бошлади. Вазият ўта хавфли тус олди. Дарслар ўз-ўзидан тўхтади. Болалар мактаб спорт майдончасига чиқариб юборилди. Шундай қилиб навбатдаги ўқитувчи титраб-қақшаб қўлтиғида бир тўп папка билан текширувчи олдига келди.\n– Хў-ўш, конспект борми? Кўрсатинг.\n– Бор. Мана, – ўқитувчи кўрсатди. Тафтишчи очиб кўрмасдан четга қўйди.\n– Яхши. Демак бор. Иш режангиз-чи?\n– Демак бор. Синфдан ташқари ишлар дафтари-чи?\n– Бор, – ўқитувчи кўрсатди.\n– Иҳм. Ота-оналар билан ишлаш дафтари-чи?\n– Ўқувчиларни фанга тайёрлаш тўғрисида суҳбат дафтари?\n– Хўш, унда давомат нега паст?\n– Ўқувчиларимдан тўрт киши касал. Ҳозир грипп касали кўпайган. Мана, маълумотномаси.\n– Яхши, яхши. Ота-оналардан тилхат борми?\n– Қанақа тилхат? – ҳайрон бўлди ўқитувчи.\n– Ие, шуниям билмайсизми? Мактабдан ташқари вақтда ўз боламга ўзим жавобгарман. Ўқитувчига давоим йўқ деган мазмунда-да. Янги буйрўқ бўйича-да.\n– Э-э, ҳа, бор, бор. Кечагина олиб чиқдик. Мана папкага тикиб қўйибман.\nТафтиш аъзолари бир-бирига қаради. Елка қисишди. Наҳотки ҳеч камчилиги бўлмаса-я.\nШунда четроқда сигарет чекиб кулини оёғи тагига ташлаб ўтирган жиккаккина тепакал одам сўраб қолди\n– Дарс ўтаётганингизни тасдиқлайдиган тилхатлар борми?\n– Қанақа?! Дарсни ҳар куни ўтяпман, – ранги бўзарди ўқитувчининг.\n– Ҳа-а, ана. Камчилик бор. Сизнинг дарс ўтганингизни тасдиқлаб ҳар дарс охирида ўқувчилардан тилхат олишингиз керак эди. Тилхат йўқ, демак сиз дарс ўтмагансиз. Бу яхши иш эмас. Демак, мактаб бўйича шу ҳужжат йўқ. Бунга чора кўришимиз керак.\n– Директорни чақиринг, – деди тафтишчилар бошлиғи.\nЎқитувчи бўзариб чиқиб кетди. Хонада ёлғиз қолган тафтишчилар ҳалиги савол берганга қараб тиржайишди.\n– Ҳе, каллангизга қойил-э. Ҳеч камчилик тополмасак, бугун тушликни қаерда қиларканмиз, деб қўрқиб турувдик. Қойил бопладингиз. Энди маза қиламиз.\nБу пайтда ер тагида илон қимирласа биладиган директор ҳамма ўқитувчилардан “меҳмонларга чой-нон” учун пул йиғишни бошлаб юборган эди. Шу билан довулдай келган хавф бартараф қилинди ҳисоб. Янаги текширувгача ҳалиги тилхатни ҳам ўқувчилар бир пасда диктант ёзгандек ёзиб ташлашади.\n← Аввалги Аввалги Сафар Кокилов. Айб дўстимнинг дўстида… (ҳажвия)\nКейинги → Кейинги: Сафар Кокилов. Шифокор маслаҳати (ҳажвия)


Корея кундалиги. Ўқишга жўнаб кетишнинг илк таассуротлари\n19:16 / 25.12.2018\nДунёнинг шубҳасиз инновацион давлатларидан бири - Жанубий Корея йилига юз минглаб хорижий талабаларни ўз бағрига жамлайди. 2017 йилда мамлакат халқаро талабаларни қабул қилиш бўйича рекорд ўрнатган. Мамлакат Таълим вазирлигининг статистикасига кўра, биргина ўтган йилнинг ўзида 124 мингга яқин талаба Кореяга келган бўлиб, улардан 2716 нафарини ўзбекистонликлар ташкил этади.\nКореяда ўқиш истагини билдираётган ўзбек ёшлари йилдан-йилга кўпайиб бораётгани янгилик эмас. Шу жумладан, мен ҳам магистр даражасини олиш мақсадида мазкур давлатга отландим.\nХорижда ўқиш жараёни, ўзга юртдаги ижтимоий муҳит ва ҳамюртлар ҳаёти барчани бирдек қизиқтириши табиий. Шу сабабдан Kun.uz «Корея кундалиги» рукнини йўлга қўймоқда. Бунда ўқувчилар Корея Республикаси ва у ердаги ватандошларимизга оид турли мавзулардаги мақолаларни ўқиб боришингиз мумкин.\nЎқишга қабул қилиниш бу – сиз Кореядасиз, дегани эмас\n«Чет эл билим юртларига ўқишга кираман ва учиб кетаман...» Худди мен каби, аввалига кўпчилик буни оддий жараён деб тахмин қилгани турган гап. Бир қарашда ҳаммаси содда ва тушунарлидек, аммо бюрократик машмашаси биз ўйлагандан кўп. Ўқишга кириш жараёни – бир, жўнаб кетиш эса алоҳида бир ҳикоя экан.\nКореяда таҳсил олмоқчи бўлган ёшлар учун таълимнинг асосан уч кўриниши мавжуд: корейс тили курслари, бакалавриат ва магистратура. Билимингиз хориждаги университет томонидан тан олингач, қуйидаги бир олам ҳужжатни йиғиш учун 1-2 ойлик «борди-келди»ни бошлайсиз: ОВИР, диплом апостиль, ота-онанинг йиллик даромади ҳақидаги маълумот нотариал идораларнинг тасдиғидан ўтган таржимаси билан, банкдан контракт тўловчининг ҳисобида камида 20-30 минг АҚШ доллари борлигини исботловчи ҳужжат...\nНавбат олиш учун навбатга туринг!\nКорея Республикасининг Тошкентдаги элчихонаси атрофи иш кунларида кичик бозорчадек доим гавжум бўлади. Шунинг учун бўлса керак, ИИВ ходимлари бошқа элчихоналарга қараганда кўпроқ бириктирилган. Кимдир виза олиш учун, яна бошқаси суҳбатдан ўтиш мақсадида келади. Бу борада тажрибаси катта ҳамюртларимизнинг айтишича, мисол учун, сешанба куни элчихонага кирмоқчи бўлсангиз, душанба куни соат 23:00ларда бориб навбат олиб қўйишингиз керак экан.\nМен ҳам худди шундай йўл тутдим. Соат 22:30да ишдан чиқиб, тўғри элчихонага бордим. Афсуски, навбат олиш насиб қилмади. Элчихонани қўриқлаб турган, шартнома асосида ишловчи ички ишлар ходими бу каби норасмий навбат олиш тартиблари бугун бекор бўлгани, эртаси куни эрталаб келишим кераклигини айтди. Таксида уйга қайтарканман, ярим йўлда дўстим қўнғироқ қилиб, иккимизни 22- ва 23-навбатга ёздириб қўйганини айтди. «Қандай қилиб?» деганча қолавердим. Афтидан, бу тартиб одат тусига айланиб улгурган. Вилоятлардан келаётган фуқаролар ҳам шу тақлид навбатга ёздириб қўйишни унутган бўлишса, катта эҳтимол билан эртасига иши ўнгидан келмайди.\nМаҳалла аҳли фуқароларнинг шовқин-суронидан норози\nСоат 9да иш бошлайдиган элчихонага тонг саҳар 6дан етиб бордик. Навбат учун рўйхат ҳамон тўлдириляпти, 351-тартиб рақамга келган. Кўп қаватли турар жойлар орасида тумонат одам йиғилди.\nКорея элчихонаси (17.08.2018)\nАввалига маҳаллада истиқомат қилувчиларнинг навбат кутиб турган фуқароларга нисбатан салбий муносабати ғашимни келтирди. Сўнг уларни ҳам тушунишга уриндим: ҳар куни 400-500 киши бир жойда ўралашади, суҳбатлашади, писта чақади ва ҳоказо.\nҲудудда кутиш учун махсус жой йўқ ёки бу қадар кўп сонли фуқароларга бир пайтнинг ўзида хизмат кўрсатиш ҳисобга олинмаган. Элчихона ҳудудида тахминан 50 киши учун мўлжалланган кутиш майдончаси бор, у ерга кириш учун рухсат фақатгина иш вақти бошланишига 30 дақиқа қолганда берилади.\nЭлчихонада ишловчи корейс ходимларнинг этикаси эса мақтовга арзийди: кутиб турганларга нимтабассум билан, кўзлар ва таъзим орқали кўришиб элчихонага кириб кетишди.\nИчкарида эса ҳужжатларимизни ўзбек қизлари қабул қилишди: чеҳраси қанчалар чиройли бўлса, муомаласи шунчалик хунук эди, афсуски. Назаримда, Кореяга «одам жўнатавериб» зерикишган. Халқимиз хўп андишали; иши тезроқ, муаммосиз битиши илинжида ҳурматсизликка ҳам хижолат-аралаш кулиб жавоб қайтараверди.\nЯриморолга «Ўзбекистон ҳаво йўллари» орқали учиб кетдик, аэропортда ортиқча муаммо юзага келмади.\nАннеонг, Кореа! (Салом, Корея!)\nАэропортга қўнишимиз билан корейсча тартиб-интизом эътиборимизни тортди. Жамоат транспортлари белгиланган йўналиш, аниқ вақт билан ҳаракатланади. Автобусда Инчеондан Бусанга йўл олдик. Ҳатто автобуслар Wi-Fi билан таъминланган.\nАйтсам ишонмайсиз, салкам 6 соатлик муддатда, транспортларнинг йўналишдаги ҳаракатларини кузатдим – бирор марта автомобиль сигнали қулоққа чалинмади. Ҳатто 5-10 дақиқалик тирбандлик ҳам ҳайдовчининг тоқатсизлигига, жиғибийрон бўлишига сабаб бўлмади: «No signal».\nМен бўлсам, кўнглим торайиб, портлаб кетай дедим. Бу халқ одамлари ўз асабини астойдил парваришлар экан, деган илк таассурот қолди.\nCulture shock ўз сўзини айтди\nОдамларнинг бир-бирига муносабати эътирофга лойиқ: ҳар қандай буюм ёки пулни узатишда ва қабул қилишда икки қўл ҳам қатнашиши керак. Шифохонада, кассаларда ва ҳоказо хизмат кўрсатиш масканларида навбат масаласи ҳавас қилгудек. Мансаб ва ёшнинг катта-кичиклиги умуман аҳамиятсиз, бирин-кетинликда навбатга қараб иш кўрилади. Мана маданият. Лекин баъзида жамоат жойларидаги, айтишга тил бормас ҳаракатларини кўриб, «Эҳ маданиятсизлар» деган ўй ҳам хаёлингиздан ўтади. Хуллас, маданиятлар тўқнашуви, улар ўртасидаги қарама-қарши ҳолатларни кўплаб учратиш мумкин.\nКореяга илк бор ташриф буюрган юртдошларимиз учун энг оғриқли нуқта бу – овқатланиш масаласи бўлса ажаб эмас. Нафақат ўзбеклар, балки бутун мусулмон аҳли учун ҳам ҳалол егулик топиб истеъмол қилиш доим кун тартибида туради. Корейсларнинг озиқ-овқат маҳсулотларининг таркибида аксар ҳолда чўчқа гўшти ёки ёғи ишлатилган бўлади. Ҳатто ширинликларда ҳам учратиш мумкин.\nАммо ўзбек тадбиркорлари орасида бу муаммони бартараф этишга бел боғлаганлари етарлича топилади. Корея бўйлаб ҳалол гўшт ва ҳатто тандир нонларни исталган манзилга етказиб бериш хизматлари йўлга қўйилган.\n«Халқлар дўстлиги» ошхонасидан жўнатилган тандир нонлар. Тэгу\nАмерикалик таҳлилчи Жорж Фридмен ўзининг «Келаси юз йил» (The Next 100 Years) китобида аҳолининг қариши муаммосига асосан Германия ва Россия давлатлари дуч келиши тўғрисида башорат қилган бўлса-да, Жанубий Корея ҳам бу хавфдан бутунлай йироқ эмаслигини ҳис қилдим. Жамоат транспорти, кўчалар ва овқатланиш шохобчалари катта ёшлилар билан гавжум.\nБу борада баъзи рақамларга мурожаат қилсак. Worldometers.info маълумотига кўра, 1990 йилда Корея аҳолисининг ўртача ёши 26,9 бўлган. 2018 йилга келиб эса бу кўрсатгич 41,3 ёшни ташкил этмоқда. Таққослаш учун, Ўзбекистон аҳолисининг ўртача ёши – 26,7.\nШаҳарда катта ва ташкилот бинолари тарқоқ жойлашгани боис манзилингизга 2-3та жамоат транспортидан фойдаланган ҳолда етиб борасиз. Менга ёққан жиҳати шу бўлдики, метродан чиқиб 30 дақиқа ичида шаҳар ичидаги ҳар қандай автобусни тутсангиз, мутлақо бепул. Бу тўловнинг электрон тизими, доимий карточкалар орқали амалга оширилади. Бу ҳақда аввалроқ метро тўғрисидаги репортажда батафсил тўхталган эдик.\nҲар бир метро ва автобус бекатлари яқинида велотураргоҳлар мавжуд бўлиб, аҳолининг аксарият қисми бекатгача велосипедда, белгиланган манзилга жамоат транспорти ёрдамида етиб олади.\nБусан шаҳридаги велотураргоҳ\nКўпчилик сингари, менинг ҳам қулоғимга қуйишганди: «Тошкентда рус тилини қай даражада билишса, Кореяда ҳам инглиз тили худди шундай». Эҳтимол, пойтахт Сеул ҳақида гапиришгандир, лекин Бусан ва Тэгу шаҳарларида бу гапнинг исботини топмадим. Гарчи корейс халқи инглиз тилини билиш борасида дунё давлатлари орасида юқори кўрсатгичга эга бўлса-да, оддий аҳолининг аксарияти умуман тушунмайди. Хизмат кўрсатиш соҳасида инглиз тили оқсоқланади, талабалар билан эса амал-тақал суҳбат қурса бўлади.\nТэгу шаҳридаги пештахта\nКореяга ўқиш ёки ишлаш ниятида келмоқчи бўлган юртдошларимизга тавсиям – корейс тилини қунт билан ўрганинг. Балки бошқа юртларда давлат тилини билмай туриб кун кўриб кетиш осондир, лекин Кореяда бу жуда мушкул иш. Омадингиз келиб, ўзингиз сўзлашадиган тил диаспорасига тушиб қолсангиз, балки сезилмас, аммо яшаш, ишлаш борасида корейс тилисиз муваффақиятга эришиш амримаҳол.\nРукн доирасидаги навбатдаги мақолаларда Жанубий Корея таълим тизимидаги қулайликлар, талаба визаси билан ишлаш мумкин ёки мумкин эмаслиги каби масалалар билан танишасиз.\nKun.uzʼнинг Жанубий Кореядаги мухбири\n15:35 / 14.01.2021\nЖанубий Корея олий суди мамлакат собиқ президентини 20 йилга озодликдан маҳрум этиш тўғрисидаги ҳукмни тасдиқлади\n10:04 / 13.01.2021\nЖанубий Корея Ўзбекистон билан эркин савдо шартномаси бўйича музокараларни тезлаштиради\n02:59 / 05.01.2021\nЭрон Жанубий Кореяга қарашли танкерни ушлади\n09:34 / 25.12.2020\nТокио баҳсли ороллар яқинидаги машғулотлар сабабли Сеулга норозилик билдирди


Равшан Бозоров: “Шароитлар кўнгилдагидек” » Lochinlar.UZ\n» Интервью » Равшан Бозоров: “Шароитлар кўнгилдагидек”\nРавшан Бозоров: “Шароитлар кўнгилдагидек”\nБир неча йиллик танаффусдан сўнг ниҳоят бу йил яна биринчи лигада иштирокини давом эттирадиган Ҳаққулободнинг “Норин” жамоаси чемпионатга астойдил тайёргарлик кўрмоқда.\nКлуб бошқаруви постига таниқли собиқ футболчи Равшан Бозоров олиб келинди. Мухлисларга яхши таниш бўлган Сурхондарё ўғлони январь ойидан буён “Норин”ни мавсумга тайёрламоқда. Келгуси ҳафта биринчи лига ўйинларига ҳам старт берилади. Хўш, Равшан Бозоров жамоасида нима гап? “Норин” мавсумга тайёрми? Шу ва бошқа саволларга жавоб топиш мақсадида мураббийга мурожаат қилдик.\n- Равшан ака, аввало “Норин” жамоасида иш бошлашингиз қай тариқа амалга ошгани хусусида айтиб ўтсангиз?\n- “Норин” жамоаси ўз тарихига эгадир. Ҳаққулободлик футбол фидоийларининг ташаббуси билан жамоа бу йил яна биринчи лигада иштирок этадиган бўлди. Клуб мутасаддилари Давронбек Каримов ва Муроджон Собировларнинг таклифига биноан “Норин”да ишлашга қарор қилдим. Уларнинг нияти улкан. Энг аввало туманга катта футболни қайтариш ва ўсиб келаётган ёшларни юзага чиқаришдир. Шу боис январь ойидан буён жамоада ишлашга қарор қилдим. Бу ерга келгунимга қадар эса Тошкентда “Локомотив” футбол мактабида ёшлар мураббийи сифатида фаолият юритиб келаётгандим.\n- Жамоадаги футболчилар билан танишиб чиққан бўлсангиз керак. Ҳар қандай мураббий янги жамоада иш бошлагач, таркибда ўзгаришларга қўл уриши турган гап. Бу борада “Норин”да қандай янгиликлар бор?\n- Албатта, таркибда ўзгаришлар юз берди. Ўтган йили пулькада иштирок этган жамоа сафидан атига 4 нафар футболчи қолган холос. Табиийки селекция жараёнига жиддий эътибор қаратдик. Янги келиб қўшилган футболчилар сони кўпчиликни ташкил этди. Ўзимиз истагандек чизиқларни тўлдиришга эришдик.\n- Ишқибозларга таниш бўлган футболчиларни ҳам кўриш мумкинми?\n- Ҳа. Ўз вақтида олий лигада ўйнаган дарвозабон Артур Парванов, ҳимоячи Фарруҳ Нурлибоев, ярим ҳимоячи Рустам Аъзамов. Шунингдек биринчи лига миқёсидаги Элдор Эргашев, Аҳрор Умаржонов ҳамда Сарвар Сафаровни айтишим мумкин. Улар билан биргаликда маҳаллий ёшларни таркибга жалб этдик. Қолаверса ўтган йили пулька ўйинларида жамоа шарафини ҳимоя қилган Алишер Абдуллаев, Достон Ибрагимов, Акмал Юлдашев ва Шоирбек Рўзиев ҳам айни дамда биз билан бирга.\n- Мураббийлар штабида сизга кимлар ёрдам бермоқда?\n- Бунгача жамоа натижаларига масъул бўлган Файзулло Аҳмедов эндиликда менга ёрдам бермоқда. Ундан ташқари яқинда Арслон Толиповни ҳам таклиф этганмиз.\n- Янги мавсумга тайёргарлик тўлиқ ўзингизнинг назоратингиз остида ўтди. Айтингчи қониқиш хосил қилдингизми?\n- Мавсумга тайёргарликни асосан ўз қароргоҳимизда ўтказдик. Февраль ойида Фарғонада бўлиб ўтган “Ҳоким Кубоги” турнирида ҳам иштирок этдик. Йигитлар билан жисмоний ва тактик жиҳатлар борасида жиддий ишладик. Ўйлайманки йиғин режамиз асосида ўтди. Жамоа мавсумга тайёр.\n- Жамоада яратилган шароитлар қай даражада?\n- Раҳбарият футбол шинавандаси. Футболни тушунади. Шу боис улар бизга имкон қадар шароитларни яхшилаб боришга харакат қилмоқда. Тўғри, шароитлар суппер даражада эмас. Лекин муҳими яхши томонга ўзгариш қилинмоқда. Йигитларнинг ҳам кўнгли тўлмоқда.\n- Бу йил жамоа олдига қандай мақсад ва вазифалар қўйилмоқда?\n- Биринчи мавсум раҳбарият олдимизга ҳеч қандай вазифа жорий қилмади. Жорий йил асосий эътибор Ҳаққулободдаги ёшларни тарбиялашга қаратиладиган бўлди. Бу борада илк қадамни туманда футбол мактабини очиш билан ташланди дейиш мумкин. Туманда анчадан буён жамоа фаолият юритмагани боис ёшларни бўй кўрсатиши тўхтаб қолгандек. Эндиликда бу борада иш олиб борилмоқда. 2-3 йилдан сўнг “Норин”нинг олдига аниқ вазифалар қўйилса ярашади.\n- Жамоа уй ўйинларини ўтказадиган стадион билан ҳам танишиб чиққан бўлсангиз керак?\n- Ҳа, албатта. У ерда таъмирлаш ишлари олиб борилди. Майдоннинг холати аста-секин яхшиланиб борилмоқда. Асосийси қаров бор.


Европанинг энг вафодор футболчилари. Мухлислар уларни бошида кўтариб юриши керак / CHAMPIONAT.asia\n21:28Адама Траоре учун курашда фаворит клублар номи маълум қилинди 3 21:25Coca Cola Суперлигаси. "Бунёдкор" - "Навбаҳор". (Матнли трансляция) 189 21:12Англия. "Челси"нинг дерби учун асосий таркиби маълум бўлди 9 21:09Coca Cola Суперлигаси. АГМК - "Қўқон-1912". Санжар Турсунов майдон марказидан гол уриб, ҳисобни 2:0 кўринишига келтирди (матнли трансляция) 18 21:00Coca Cola Суперлигаси. "Сўғдиёна" - "Бухоро" 3:1 (матнли трансляция) 8 20:55Coca Cola Суперлигаси. "Пахтакор" "Машъал"га учта гол урди 60 20:33Либериялик футболчи "Энергетик-БГУ"ни тарк этди 7 20:10"Милан" ҳам "Ювентус"га қарши ўйин учун қайдномани маълум қилди 9 19:50"Ювентус" "Милан"га қарши ўйин учун қайдномани маълум қилди 4 19:45ПРО лига. "Нефтчи" ўз майдонида "Хоразм"ни йирик ҳисобда мағлуб этди 31 19:33МЮ Погбанинг маошини оширмоқчи 1 19:18Миробод тумани ҳокимига раҳмат! 0 19:16Сетьен: "Математик нуқтаи назардан чемпионлик учун имкониятимиз етарлича" 9 19:04АГМК - "Қўқон-1912". Жамоаларнинг стадионга келишидан ГАЛЕРЕЯ 3 18:47"Лестер" "Ювентус" ҳимоячисини нишонга олди 4\nЕвропанинг энг вафодор футболчилари. Мухлислар уларни бошида кўтариб юриши керак\n22 ноя 2019 12:59\nТеглар : Лионель Месси Серхио Бускетс Жоржо КьеллиниИгорь АкинфеевХави Лопес\nЗамонавий футбол бизнесга айланганига анча бўлди.\nФутболчилар деярли ҳар йили клубини ўзгартириб, молиявий жиҳатдан фойдалироқ бўлган шартномани излашмоқда. Кўпчилик яхшигина даромад учун хатто энг ашаддий рақиби сафига ўтишга тайёр. Аммо ўз клубида қолиш учун маоши камайишига тайёр бўлган футболчилар ҳали ҳам бор. Афсуски бундай ўйинчилар кўп эмас. Биз шундай футболчиларнинг тўққизлигини эътиборингизга ҳавола қиламиз.\n9. Серхио Бускетс, "Барселона". 12 йил ва 4 ой\nБускетс - "Барселона" футбол академияси тарбияланувчиси. У саккиз марта Испания, уч бора Чемпионлар лигаси, олти марта Испания Кубоги совринини қўлга киритган. Серхио 2008 йилдан бери Каталония клубининг асосий жамоасида ўйнайди. Тўғри, у фаолиятини "Барселона"да якунлаши аниқ эмас. Бускетс келажакдаги режаларини яшираётгани йўқ: Серхио каталонияликлар билан шартномаси якунланганидан сўнг MLSда ўйнамоқчи.\n8. Хави Лопес, "Эспаньол". 13 йил ва 4 ой\nЛопес 2000 йиллар ўртасидан "Эспаньол" шарафини ҳимоя қилади. Унинг асосий жамоадаги дебюти 2009 йилда содир бўлган. Тўғри, у ўша мавсум асосий таркиб футболчисига айлана олмади. Хави 2010/2011 мавсумда Маурисио Почеттино ёрдами билан бош жамоа таркибига қўшилди. Бироз вақт ўтиб унга сардорлик боғичи топширилди. 2017 йилда "Эспаньол" раҳбарияти футболчилар билан шартнома узайтиришни чўзиб юрди, аммо якунда муҳим ўйинчиларга битимлар таклиф этилди. Лопес ҳали ҳам "Эспаньол" шарафини ҳимоя қилмоқда.\n7. Бруно Сориано, "Вильярреал". 13 йил ва 4 ой\nБруно - "сариқ сувости кемаси" тарбияланувчиси. У асосий жамоадаги илк учрашувини 2006 йилда ўтказган. Сориано "Вильярреал"га вафодорлигини жамоа Сегундага тушиб кетганида исботлаган. Ўшанда у "Валенсия" таклифини рад этган эди. 2013 йилда унинг "Рубин"га ўтиши мумкинлиги ҳақида миш-мишлар пайдо бўлганди. Аммо футболчи фаолиятини "Вильярреал"да якунлайдиган кўринади. Бруно ва клуб ўртасидаги битим 2020 йилда якунига етади. Сориано бу жамоа сафида 416та учрашув (клуб рекорди) ўтказган.\n6. Сэмми Боссют, "Зюлте-Варегем". 13 йил ва 4 ой\nБоссют 13 йилдан бери "Зюлте-Варегем" дарвозасини ҳимоя қилиб келяпти. У ҳеч қачон нуфузлироқ клубга ўтиш ҳақида ўйламаган. Футболчи фаолиятидаги энг йирик муваффақият 2012/13 мавсум Бельгия чемпионатидаги кумуш медаллар бўлган.\n5. Жоржо Кьеллини, "Ювентус". 14 йил ва 4 ой\nКьеллини - "Ювентус"нинг ҳақиқий афсонаси. У қийин даврларда жамоаси жонига оро кирган. Турин клуби келишилган ўйинлар можароси туфайли B Серияга тушириб юборилганди, Жоржо ва бошқа футболчилар "Юве"ни тарк этмай, уни элитага қайтаришди. Кьеллини "кекса синьора" сафида саккиз марта Италия чемпионати, 3 марта мамлакат Кубоги ва тўрт маротаба Италия Суперкубоги совринини қўлга киритган. Футболчи "зебралар" сафида 385та учрашув ўтказишга муваффақ бўлди. Жоржо "Ювентус"нинг чемпионатдаги муваффақиятсиз иштирокидан сўнг 2010 йилда "Реал"га ўтиши мумкин эди, аммо трансфер амалга ошмади. Кейинроқ футболчи иккита йўл борлиги ҳақида айтди: "Ёки клуб сени сотиб юборади, чунки унга керак эмассан ёки жамоада қоласан". "Ювентус" ўз афсонасини сотмади.\n4. Франческо Маньянелли, "Сассуоло". 14 йил ва 4 ой\nЯрим ҳимоячи 14 йилдан бери бир клуб тизимида футбол ўйнайди. У "Сассуоло" сафида 386та учрашувда майдонга тушган. Футболчи жамоасига А Серияга чиқишга ёрдам берди. Франческо ўтказилган ўйинлар сони бўйича "Сассуоло" рекордчиси ҳисобланади.\n3. Лионель Месси, "Барселона". 15 йил ва 10 ой\nМесси 17 ёшидан бери "Барселона" асосий жамоаси шарафини ҳимоя қилади. Ўшандан бери у клуб билан 10та Испания чемпионати, 4та Чемпионлар лигаси, 6та Испания Кубоги, 8та Испания Суперкубоги, 3та Суперкубоги, 3та клублар ўртасидаги жаҳон чемпионати бош совринини қўлга киритди. Лео 6 марта Испания чемпионати ва Чемпионлар лигаси тўпурарига айланди. Кўплаб клублар аргентиналикка қизиқиш билдирди ва бу қизиқишлар тўхтагани йўқ. 2014 йилда ПСЖ раҳбарияти "Барселона"га Мессининг шартномасида белгиланган 250 млн. евро таклиф қилди. Аммо Лионель клубини ўзгартиришни истамади. Шу билан бирга "Манчестер Сити" томонидан қизиқиш бўлди. Аргентиналикнинг шартномасидаги ҳозирги товон пули 700 млн. евро.\n2. Лоик Перрен, "Сент-Этьен". 16 йил ва 4 ой\nЛоик Перрен - "Сент-Этьен" тарбияланувчиси. Жамоа сардори 2008 йилдан бери клубда. Перрен - 2012/13 мавсум Франция лига Кубогида зафар қучди. Биринчи совринидан сўнг футболчига кўплаб клублар қизиқа бошлади. Аммо у фақат Чемпионлар лигасида мунтазам қатнашадиган клубга ўтишини маълум қилган. "Арсенал"дан таклиф бўлди, аммо иш трансфергача етиб бормади. Кейинроқ Паррен фаолияти охиригача "Сент-Этьен"да қолишини эълон қилди. Футболчи 2018 йилда клуб сафидаги 400-учрашувини ўтказди.\n1. Игорь Акинфеев, ЦСКА. 16 йил ва 10 ой\nЦСКА посбони энг вафодор футболчилар рўйхати етакчиси деб топилди. Игорь 5 ёшидан бери "армиячилар" сафида ва у 16 ёшида асосий таркибда дебют қилган. Евро-2008даги муваффақиятли иштирокдан сўнг Акинфеевнинг "Бавария"га ўтиши борасида миш-мишлар пайдо бўлди, аммо у ерга Нойерни таклиф қилишди. Ўша қишда "Манчестер Юнайтед" ва "Арсенал" ҳақида янги миш-мишлар авж олди. Дарвозабон бутун фаолиятини ЦСКАда қолишга қарор қилди. ЦСКА президенти Евгений Гинер интервьюларининг бирида шундай деган: "ЦСКА - Акинфеевнинг уйи, Игорь клубнинг катта хўжайини". Посбон ЦСКА сафида 732та учрашув ўтказишга муваффақ бўлган.\nОмар Моманидан янги карикатура: Мессининг ассистлари 25\n"Барса" Мессининг ҳозирги маошини пасайтиришга қарор қилди. Бартомеу бу ҳақда ўйинчига хабар беради 24\nХавининг “Ал-Садд” билан тузган янги шартномасида “Барселона” билан боғлиқ банд бор 4\nРасмий хабар: “Ал-Садд” Хави билан келишувни узайтирди 11


ЎзА - Мўйноқдан 200 километр олисда – Оролнинг қуриган майдонида чучук сув топилди (видео)\n27.01.2019 13:05 Чоп этиш версияси\nМўйноқдан 200 километр олисда – Оролнинг қуриган майдонида чучук сув топилди (видео)\nҚорақалпоғистон Республикаси Мўйноқ туманидан 200 километр, Нукусдан 400 километр олисда Возрождение оролининг Шағала деб номланувчи жойи бор. Ўша ҳудуддан – Орол денгизининг қуриган майдонидан чучук сув топилди.\nКуни кеча – 26 январь куни сув кўзининг топилиши муносабати билан тантанали тадбир ўтказилди. Тадбирда қатор вазирлик ва идоралар раҳбарлари, мўйноқликлар ҳамда Оролнинг қуриган майдонида меҳнат қилаётган ҳашарчилар қатнашди.\nТадбирда Қорақалпоғистон Республикаси Жўқорғи Кенгеси М.Ерниязов йиғилганларни ушбу муҳим янгилик билан қутлади.\nОролнинг қуриган майдонига жорий йилда 500 минг гектар ерга саксовул экиш белгиланди ва ҳозирда республикамизнинг барча ҳудудларидан мингдан ортиқ ишчилар, туман аҳолиси ушбу тадбир билан банд.\nЎзбекистон Республикаси Президенти Шавкат Мирзиёев Мўйноқ туманига алоҳида эътибор қаратмоқда. 2017 йилда туманга 101 километрлик ичимлик суви тортилди. Давлат раҳбари 2018 йили 15-16 ноябрь кунлари Қорақалпоғистонга ташрифи давомида, Мўйноқ туманига ҳам сафар уюштириб, ҳудуд аҳолиси билан учрашиб, туманнинг ижтимоий-иқтисодий ривожланиши учун қатор вазифалар белгилаб берди. Мўйноқ туманини ҳар томонлама ривожлантириш бўйича Ўзбекистон Республикаси Вазирлар Маҳкамасининг тегишли қарори қабул қилинди.\nТопилган ушбу чучук сув Жанубий Орололди артезиан бассейнининг бор даври ётқизиқларидан, яъни 260-280 метр чуқурликдан топилди. Сув сарфи секундига 7 литрни ташкил қилаётган бу сувнинг минераллашуви 3 грамм, қаттиқлиги 6 миллиграмм эквивалентга тенг.\n– Жанубий Орололди артезиан бассейни ер ости сувлари Чимбой, Тахтакўпир, Қораўзак туманлари ҳудудларини қамраб олади, – дейди Оролбўйи дала гидрогеологик экспедицияси бошлиғи Шавкат Олимов. – Фойдаланишга яроқли бундай сув кўзлари ушбу туманларда ҳам топилган. Жанубий Орололди артезиан бассейни ер ости сувларини махсус ускуналар ёрдамида чучуклантириб, ичимлик суви сифатида фойдаланса ҳам бўлади. Ҳозирги кунда Чимбой, Қораўзак, Тахтакўпир туманларида шундай ускуналар ёрдамида аҳоли сувни истеъмол қилиб келмоқда.\nТўрт-беш ярусдан ташкил топган бор даври ётқизиқларининг пастки қатламларидаги жанубий Орололди артезиан бассейни ер ости сувлари термал ва минераллашган бўлиб, шифобахш хусусият касб этади. Бу каби 47-50 градус иссиқликдаги сувлар Қозоқдарё, Қораўзак, Чимбой ҳудудларида мавжуд.\n– Чучук сув кўзларининг очилиши Мўйноқда чорвачилик соҳасини ривожлантиришга асос бўлади, – дейди Мўйноқ тумани ҳокими Сайлаубай Данияров. – Шунингдек, экологик вазият яхшиланади. Қушлар, ёввойи ҳайвонлар келади. Биохилмахиллик ривожланади. Пайдо бўлган намликдан эса тузнинг ҳавога кўтарилишига ҳам тўсиқ бўлади.\nОролбўйи дала гидрогеологик экспедицияси томонидан жорий йилда Мўйноқ туманида, яъни Возрождение ороли, Сургил, Ахантай ҳудудларида шу каби 40 та сув кўзларини очишни режалаштирилган. Буниси биринчиси. Сув кўзларининг очилиши Қорақалпоғистоннинг шимолий туманларида чорвачиликни ривожлантиришга замин яратади. Шунингдек, 2021-2023 йилларда Жанубий Оролнинг қуриб қолган қисмини геологик жиҳатдан ўрганиш ишлари олиб борилиши ҳам алоҳида дастур сифатида қабул қилинган.\nТадбирда Ўзбекистон Республикаси Бош прокурори О.Муродов, Ўзбекистон Республикаси Бош вазирининг биринчи ўринбосари О.Раматов иштирок этди.\nЕ. Қаноатов, М. Ҳабибуллаев (сурат), ЎзА


Олимлар ҳафтанинг қайси кунида даҳо фарзанд дунёга келишини аниқлашди » Ўзбекистон янгиликлари – Zamin.uz\nОлимлар, шунингдек қайси ойда истеъдодли одамлар дунёга келишини ҳам аниқлашди. Бу ҳақда “Deti.mail.ru”га асосланиб “Даракчи” нашри хабар берди.\nМарказий аэрогидрология институти олимлари турли даврларда яшаб, ижод қилган 750 нафар даҳонинг таржимаи ҳолини ўрганиб, ҳафтанинг қайси кунларида қобилиятли даҳолар туғилишини таҳлил қилишди.\nТадқиқот натижалари даҳолар асосан сешанба куннинг иккинчи ярмида ва чоршанба, шанба кунларининг биринчи ярмида дунёга келиш эҳтимоли юқорилигини кўрсатди.\nСешанбанинг иккинчи ярмида Айвазовский, Байрон, Гагарин, Моцарт, Рахманинов, Лев Толстой, Чарли Чаплин, чоршанбанинг биринчи ярмида Бальзак, Куприн, Екатерина II, Петр I, Маяковский, Ницше ва бошқалар туғилгани маълум бўлди.\nТадқиқотчиларнинг сўзларига қараганда феврал ойида ҳам қобилиятли ва ақлли фарзандлар дунёга келар экан. Улар бу ҳолатни инсоннинг ақлий салоҳиятига жиддий таъсир қиладиган қуёшнинг фаоллиги билан боғлашди.\nҚайси ойда туғилганингизга қараб характерингизни билиб олинг\n18:31 / 07-01-2017\n2017 йилда қайси ранг урфга кириши аниқ бўлди\n00:38 / 28-12-2016\nБу бошқотирмани 3 кишидан иккитаси топа олмас экан. Сиз ҳам ўзингизни синаб кўрингчи? Машина қайси қутида?\n01:57 / 09-11-2016\nОлимлар: “Чиройли қизлар эркаклар умрини қисқартиради"\n13:36 / 24-08-2016\nОлимлар инсон умрини 18 йилга узайтириш мумкинлигини аниқлади\n12:01 / 19-08-2016\n23:40 / 25-05-2016\n07:30 Алишер Файзнинг Москвалик мухлисларига видео мурожаати (видео)\n07:20 Миллиардер Жек Ма: «Болаларни заводда ишлашга тайёрлашни тўхтатиш керак»\n07:12 Дубайда ёнғинлар туфайли баланд бинолар қопламалари ўзгартирилмоқда


Жейсон Стейтем "Форсаж"нинг навбатдаги қисмида ҳам рол ижро этишини маълум қилди\n14:38 / 26.06.2015\nЖейсон Стейтем ижросидаги Деккард Шоу образи "Форсаж"нинг саккизинчи қисмида ҳам бўлади. Бу ҳақда актёрнинг ўзи Access Hollywood теледастури мухбири билан суҳбат вақтида маълум қилган.\nУнинг айтишича, фильмнинг ижодий гуруҳи навбатдаги қисмда қандай воқеалар кечиши ҳақида муҳокама ўтказиб улгурган ва бу сюжетларда Жейсон Стейтем яратадиган образга ўрин мавжуд. Фильм ҳақидаги батафсил маълумотлар 2017 йилда эълон қилиниши режалаштирилган.\n"Мен бу лойиҳада янги одамман. Мени "Форсаж" фильмининг еттинчи қисмини суратга олиш ишлари якунлангани муносабати билан ташкил этилган оқшомга таклиф қилишди ва ўшанда кейинги фильмда ҳам иштирок этишим ҳақида билдим", дейди Стейтем.\nУ фильмнинг мухлисларига миннатдорчилик билдирган ва кейинги қисмда янада қизиқарлироқ саҳналар бўлишини айтиб ўтган.\nМаълумот учун, Стейтем "Форсаж"нинг олтинчи ва еттинчи қисмларида иштирок этган. Бу фильмда асосий ролларни ундан ташқари Вин Дизель, Курт Рассел, Пол Уокер ва Мишель Родригес каби актёрлар ижро этишган.\nБу лойиҳа Universal кинокомпанияси учун энг фойдали лойиҳа ҳисобланади ва шу вақтгача 7 қисмдан 2,3 млрд доллар даромад келтирган.


ИнтерФУТБОЛ :: Жонажон қишлоғи учун 300та футболка ёхуд Садио Маненинг қисқача тарихи\nЖонажон қишлоғи учун 300та футболка ёхуд Садио Маненинг қисқача тарихи\nСенегаллик ҳужумчини ҳам футбол оламидаги энг олижаноб юлдузлар қаторига қўшиш мумкин. У ҳар қадамда атрофидагиларга яхшилик улашишга мойил.\nbombardir.ru сайтининг қуйидаги мақоласи қалби дарё йигитнинг қисқа тарихи ҳақида.\n2005 йил. Банбали. Сенегалнинг энг қашшоқ қишлоқларидан бири. Умумий манзара: похол уйлар, тоза ичимлик суви танқислиги. Ҳамманинг нигоҳи кичиккина телевизорда, Европа Чемпионлар Лигаси финалида.\nЎшанда «қизиллар»нинг ақлни шошириб қўядиган буюк «камбэк»ларини бутун қишлоқ бирга томоша қилганди. Футболга асосан оғир ҳаётдан озгина чалғитувчи восита сифатида қарайдиган банбалиликлар ҳам ҳал қилувчи ўйиндаги воқеалар ривожидан шунчаки, ёқа ушлашган ва Хаби Алонсо ҳамда Ежи Дудек каби қаҳрамонлар жасоратидан лол қолишганди.\nЧетда турган озғин болакай эса тинмай сакрарди. Ҳа, Садио Мане ўша оқшомни жуда яхши эслайди: «Энг яқин дўстларимдан бири биринчи бўлим тугаши ҳамоно бошқа болалар билан ўйнашга югуриб кетди.\nУ кўп ўтмай, ортга қайтди ва телевизор четидаги 3:3ни кўриб, ҳўнграб йиғлаб юборди. Мен эса уни юпатишга уриндим: «Қўй, йиғлама, қачондир ҳақиқий медаллари ва кубоги бор ўз финалимизда майдонга тушишга ваъда бераман...». Мана, Мане орадан 13 йил ўтиб, айнан «қизиллар» сафида футболчилик ҳаётидаги энг асосий ўйинда иштирок этди.\nДиққатга сазовор томони, сенегаллик ҳужумчи Римда «Рома»га қарши кечган ярим финалнинг жавоб ўйини тугаши ҳамоно ўша дўстини эслаб, унга дарҳол қўнғироқ қилиб, алоҳида огоҳлантирибди: «Юсуф, яхшилаб эшит, 26 май куни финал ҳуштаги янграмасидан олдин ҳеч ким ташқарига чиқиб кетмасин...».\nСадионинг болалик дўсти ҳозир ҳам Банбалида яшайди. Эндиликда у «Ливерпул»нинг ашаддий ва содиқ мухлиси. Шунингдек, харобазор ерда маҳаллий болаларни шуғуллантиради. «Албатта, Истанбулда бўлган ўша ажиб финални яхши эслайман, Садионинг гапларини ҳам.\nЯширмайман, унинг ваъдасини ушалмас орзудек қабул қилгандим. Бироқ қарангки, бу ярамас бола орзуни икки киши учун амалга оширди. Ҳозир мутлақо бахтиёрман. Фақат битта илтимосимни дўстимга етказиб қўйсанглар: биринчи бўлимни 0:3 қабилида бузиб, асабни ўйнатиш шарт эмас», - дейди Юсуф.\nТабиийки, Банбалида ҳамма-ҳамма «футбол вируси»га чалинган. Мисол учун, қишлоқда Киев финали шарафига 26 май санасини расман дам олиш куни сифатида эълон қилишди. Ахир банбалиликлар учун ҳамқишлоқларининг Европа Чемпионлар Лигасида ўйнаши Янги йил байрамидан ҳам улканроқ воқелик саналади.\nУмуман, бу Банбали тарихидаги унутилмас воқеа. Айтиш жоиз, ҳозирга келиб, қишлоқда ҳаёт тарзи анча изга тушган, сезиларли ижобий ўзгаришлар бор. Хусусан, Садио ҳам тараққиётга катта ҳисса қўшмоқда. У жумладан, Сенегалнинг инқироз ҳолатидаги районларига ичимлик суви етказиб берувчи компанияга моддий томондан беминнат ёрдам бермоқда.\nҚолаверса, маҳаллий мактаблар ва футбол секцияларини зарур жиҳозлар билан узлуксиз таъминлаб келмоқда, яқин атрофда жойлашган ҳудудий госпиталга ҳам бефарқ қарамаяпти.\nУмумий ҳисоб-китоб бўйича айтсак, Садио ҳар ойлик даромадининг бешдан бир қисми (20 фоиз)ни Сенегал иқтисодиётини кўтариш ишларига йўналтирмоқда. Хуллас, ажратилаётган сумма Банбали каби 7та қишлоқ бюджетига тенгдир.\n2016 йили қишлоқда катта ёнғин чиқиб, бир неча хонадон кулга айланди. Йўқ, одамларнинг ўзларига зарар етмади, ҳеч ким ёнғиндан куймади, аммо гуркираган олов похол уйлар ва томларни бир зумда ўз домига олди. Натижада шундоқ ҳам камбағалликдан зўрға кун кўраётган кишилар бор-будларидан айрилишди.\nЁқимсиз хабарни эшитган Садио эса дарҳол ёрдамга ошиқиб, жабрланган оилаларни янги мебеллар тўплами билан таъминлади. Юсуфнинг ишонтириб айтишича, катта маблағ қишлоқ ва «Ливерпуль» ҳужумчиси ўртасидаги илиқ муносабатларга заррача таъсир қилмаган, қилмайди ҳам: «Барчамиз Муҳаммад Салоҳ Мисрда қандай ҳурматга савозор эканлигини яхши биламиз.\nУ ўз юртида шунчаки, қўл етмас даражада. Садио эса бошқача. Дўстим қиёси йўқ катта ишларни амалга ошираётган бўлсада, қишлоқда унга ҳалигача қўшни уйдаги болакайдек қарашади. Ҳа, Садионинг эзгу амалларидан миннатдормиз, бироқ барчамиз тенгмиз».\nГап шундаки, сенегаллик ҳужумчи «Ливерпуль» расмий дўконига оддий харидордек кириб, 300та оригинал футболкага буюртма берди ва пулини жойида тўлади. Лекин ўз талабини ҳам баён этди: «Чемпионлар Лигаси финали учун тайёрланган либосдан фарқланмасин. ҳаттоки, чоки ҳам...».\nМаълум қилинишича, буюртма тезда тайёрланган ва футболчи футколкаларни финал арафасида ватанига юборган. Мане ёз ойлари учун ҳам аллақачон режа тузиб қўйган: «Жаҳон чемпионатидан кейин албатта, қадрдон қишлоғимга бораман ва барчага финалда олган медалимни кўрсатаман. У олтин бўлиши учун қўлимдан келганича ҳаракат қиламан, албатта».\nТўғри, Маненинг бу орзуси амалга ошмади. Лекин муҳими, Банбали финал куни 300та футболка таъсирида бутунлай қизил тусга кирди.


Сен – шохлари осмонларга тегиб турган чинорим (Деворнинг ҳам қулоғи бор) | ДУНЁ ЎЗБЕКЛАРИ | Mobile Version\nСен – шохлари осмонларга тегиб турган чинорим (Деворнинг ҳам қулоғи бор)\n03/23/2017 Ismat Khushev Муҳаррир танлови\nСен – шохлари осмонларга тегиб турган чинорим ёки “Деворнинг ҳам қулоғи бор…”\nЎзбек халқининг буюк шоири Эркин Воҳидов «Ўзбегим» шеърида «Тарихингдир минг асрлар ичра пинҳон ўзбегим» деган гаплари сирини деворга тайинлаб кетган эканлар. Кеча, бугун мана шу девор ёнига келиб, бу сирнинг нималигини эшитиб қолдим.\nБу жуда катта, ҳайротомуз сир экан!\nҲаяжоним ҳали босилгани йўқ.\nЭркин Воҳидов ҳақ эканлар, жаноблар.\n«Деворнинг ҳам қулоғи бор» деган гапни билиб-билмай ишлатаверамиз. Шахсан, мен ушбу жумлани большавойларнинг шубҳа-гумон машинаси ёнилғиси ўлароқ ўтган асрнинг 20-30-йилларида пайдо бўлган деб юрардим.\nАдашган эканман. Адашганимдан энди хурсандман ҳам.\nКелинг бу гап ҳақида устозлар нима деганига қулоқ тутайлик.\n«Девор тагида гапирма, деворнинг ҳам қулоғи бор»; «Деворнинг сичқони бор, сичқоннинг қулоғи бор»; «Томнинг қулоғи бор»; «Ўз уйим деб гапирма, уй орқасида одам бор»; «Юрт оғзига элак ёпма, уй ўзимники дема»; «Девор орқасида одам бор»; «Дўппининг тагида одам бор»; «Эшигингни бекитма, тирқишини бекит» ва ҳоказо. Мазкур мақоллар эҳтиёткорлик билан сўзлаш, сир сақлаш, ҳушёр, зийрак бўлишга тааллуқлидир. «Сирингни барчага айтишдан эҳтиёт бўл, чунки ақлли бўлиш эҳтиёткор бўлиш деганидир». «Агар сирингни сақласанг, у сенинг асирингдир, барчага ошкора қилсанг, сен сирингни асири бўлиб қоласан» (Абу Али Ибн Сино «Китоб ул-ишорат фил мантиқ вал ҳикмат»;\n« Буки, дерлар бордурур девор кейнида қулоқ,\nУл фазо даврида кўз етгунча девор ўлмагай»\n«Недин билур эл мени ул ой ошиқидур теб,\nЧун сўзламадим ҳеч дару девор қошинда»\n«Девор ичра ҳар не десанг ҳушёр бўл,\nДевор орқасида бўлмасин қулоқ»\n«Ўйламай сўзлама: «Томда қулоқ бор!»\nИч сиринг кишига айтгувчи бўлма»\nШотурсунқори Шомақсудов (1890-1979), Шўҳрат Шораҳмедов (1939-1998) «Маънолар махзани», «Ўзбекистон миллий энциклопедияси» Давлат илмий нашриёти, Т., -2001 йил, 78-бет.\nЭнди мен дуч келган «ДЕВОР» ҳақида.\nДунё маданиятини бошлаб берган Шумерларнинг Билгамиш достонини ўқиб ўтиргандим.\nКим бу ҳақда хабардор бўлмаса, кичик маълумот.\nБилгамиш достони ҳозирги кунда дунёдаги энг қадимги ёзма манба ҳисобланади. Ушбу достон Шумерларнинг подшоси тарихий шахс, бундан деярли 4700-4600 йил олдин яшаб ўтган Билгамиш ҳақидадир.\nБу достон сопол лавҳаларга учли «қалам» билан ёзилган бўлиб бу тилшуносликда миххат дейилади. Сизда ёрқинроқ тасаввур уйғотиш учун «Тоҳир Зуҳра» кинофильмидан лавҳа келтираман.\nБобохон Тоҳирнинг отаси Боҳирнинг орқасига ёй отиб яралайди. Шунда Боҳир отдан йиқилиб, ёйнинг учи билан лойга ўз қотили номи Бобохоннинг исмини ёзади. Тарих сўйловчи бу лой парчасини кесиб олиб Тоҳирга кўрсатиш учун сақлаб қўяди.\nТопилган достон Билгамиш замонидан ҳам минг йил кейин ёзилганлиги тахмин қилинмоқда. Икки оғиз маълумот Билгамиш достони ҳақида.\nТарихий фактларни ўзида жамлаган энг қадимги бадиий достон сифатида Гомернинг Илиада ва Одессия достонлари ҳисобланарди. Аммо, 19 – асрда энг қадимги достон сифатида шумерларнинг Билгамиш достони топилди. Олимларнинг фикрига кўра, бу достон Гомернинг Илиада ва Одиссея достонларидан нақ минг йил аввал яратилган экан. Интернетдаги маълумотларга кўра Билгамиш тарихий шахс бўлиб, шумерларнинг Урука шаҳри лугали – ҳокими бўлган ва бундан 4700-4600 йиллар аввал яшаганлиги аниқланган.\nҚадимги тарихий манбалар сифатида Таврот, Забур, Инжил ҳам қаралади. Айнан Инжилдаги сув тўфони воқеаси Билгамиш достонида ҳам борлиги европалик тарихчи олимларни жуда қизиқтириб қолади.\nБизнинг маданиятимиз манбаси Қуръонда ҳам Нуҳ пайғамбар замонидаги сув тўфони акс эттирилган, шу сабабли биз ҳам бу фактни инкор этмаймиз. Бундан минг йил аввал юртимизда дин ва маданият, илм-у фан юксак чўққига чиққан пайтида буюк аждодимиз Абу Райхон Беруний Нуҳ тўфони юз берган санани ҳисоблаб берган. Бу муддат ҳозирги кунда 5115 йилни ташкил этади (бу ҳақда кейинроқ муфассал тўхталиб ўтамиз).\nШумерлар тили ҳақидаги интернетдаги мақолаларни ўқисангиз, уларнинг тили номаълумлиги ҳақидаги хулосаларга дуч келасиз. Шунинг учун у тил бутун дунё халқларининг маданий бойлиги эмиш. Яъни ҳамманики бўлгач ҳеч кимники эмас. Эгаси чиқмагандан кейин, ким хоҳласа ўзиники қилиб олаверади-да.\nКимлар шуғулланмади бу тиллар билан. Инглизлар, немислар, французлар, бутун европаликлар 19-20 асрларда шуғулландилар. СССР пайтидаям атеист тилшунослар бу тил билан шуғулланганлар. Шуни қайд этиш лозимки, кўпинча қайси халқ вакили ушбу тил билан шуғулланса, эгасиз етим қолган бу тилни ўз ҳимоясига олиб, бутун дунёга ўз она тили билан бирлигини қайд этарди.\nШумерлар тилининг қандай ва кимники бўлганлигининг, унинг авлодлари ким эканлигининг нима аҳамияти бор дейишингиз мумкин. Саволингиз мантиқли. Дунёда ўлик тирик деганда беш мингдан кўп тил бор экан.\nШумер тилининг топилиш тарихи шундай.\n1849 йилда инглиз археологи Остин Генри Лейярд Ироқдаги қазишма ишлари чоғида бир вақтлар Ассирия давлати таркибида бўлган Ниневия шаҳрини топади. Қазишма ишлари давомида шоҳ Ашшурбанипалнинг лой бўлакчаларига миххатлар орқали асарлар ёзилган кутубхонаси топилади. Кутубхонанинг иккинчи қисмини Лейярднинг ёрдамчиси Ормузд Рассам Британия музейига топширади.\nМузей маъмурларининг бир неча йиллик уринишлари бесамар кетади, миххатлар сири ечилмай қолаверади. Музейнинг миср-ассурия бўлими ёрдамчиси Жорж Смит ҳам бу миххатлар тилсимига қизиқиб қолади. У 1872 йил 3 декабр кунида «Инжил археология жамияти»да дунё сув тўфони қолиш ҳақидаги Инжил оятларига ўхшаш ривоятни унданда қадимги асарда топганлигини эълон қилади!!!\nИнжил ихлосмандлари кўп инглиз жамиятида бу янгилик жуда катта шов-шувга сабаб бўлади. Топилган миххат бўлакчалари орқали ривоят тўлиқ эмаслиги маълум эди. Шунинг учун ривоятни тўлиқ тиклаган кишига Дейли Телеграф газетаси 1000 фунт стерлинг миқдорида мукофот эълон қилади.\nМукофот пулини олиш завқи Жорж Смитни яна Месопотамияга олиб келади. Миххатли лавҳалардаги ёзувларни ўқигач Ж.Смит сув тўфони ҳақидаги ривоят катта бир достоннинг бир парчаси эканлиги ҳақида тўхтамга келади. Бобилликлар бу достонни «Гилгамиш ҳақида достон» дер эдилар. У 12 та қўшиқдан иборат бўлиб ҳар бир қўшиқ 300 сатрдан иборат эди. 1873 йилги экспедицияси даврида Ж.Смит 384 та лавҳани топади ва Достонни тиклашга муваффақ бўлади.\nXX аср боши ва ўрталарида ушбу достоннинг бошқа тиллардаги вариантлари ҳам топилади. 2015 йилда Достон яна 20 сатрга бойийди. Буни Ироқ тарих музейи ходимлари, лавҳаларнинг нима эканлигини билмаган контрабандачидан мусодара қилишгач, тўсатдан топиб оладилар.\nХўш достон нима ҳақда? Достон дўстлик ҳақида. Достоннинг номи Билгамеш. Эрамиздан олдинги 2000 йилдан олдинги ва кейинги Шумер шоҳлари номлари тиклаган европалик олимлар унинг тарихий шахслигини қайд этишади. У Шумерларнинг Урука шаҳри асосчиси ва уларнинг наздида унинг исми Билгамес (Bil-ga-mes). Билгамиш эрамиздан олдинги 2800 йилда яшаган. Ҳозирги тил билан айтганда бундан 4800 йил олдин яшаган.\nДостондаги барча исм ва атамаларни маъносини ҳозир таҳлил қилиш фикридан ҳозирча йироқман. Чунки, уни инглизлар таржима қилишган. Улардан французлар, руслар таржима қилганлар. Товушлар ўзгариб кетиши табиий.\nИнглиз олими Роулинсон Шумер тилининг туркий тил бўлганлигини, тарихда улар биринчи бўлиб ёзувни ихтиро қилганлигини XIX асрдаёқ айтганди ва унинг фикрини европаликлар кўпчилик олимлар энди тан олишди. Собиқ СССР ҳудуди олимлари бу фикрга қисман қўшилишган. Билгамеш достонидаги исмларнинг маъноси бўйича кейинги ишларни асл матн – оригинални топгандан кейинга қолдирсак мақсадга мувофиқ бўлади.\n«Девор қулоғи» ҳақидаги гап бўйича Билгамиш достонидаги парчани аввал мен дуч келган манба рус тилида яратилган И.Дьяконовнинг «Гильгамеш» достонининг интернетдаги (alexander@vvv.srcc.msu.su) сайтидан олинган рус тилига қилинган таржимасининг қисқартирилган парчасидан, кейин эса унинг ўзбек тилидаги эркин таржимасидан келтираман.\nБу эпизод достоннинг кульминацияси ҳисобланади. Бу эпиходда бутун дунё, барча мамлакатларни кезиб, ер қаърига тушиб, океан кезиб инсонлар ичида ўзи ва хотини учун абадий ҳаётга эришган Утнапиштидан қандай қилиб бу мартабага эришганлигини Билгамиш сўраётганида, Утнапишти шундай жавоб беради:\nУтнапишти Билгамишга деди:\n«Билгамиш, мен сенга яширин бир гапни айтаман\nМаъбудлар сири агар сен буни билсанг.\nСен биласан Шўриппак шаҳрини,\nЕвфрат соҳилида жойлашган у,-\nБу шаҳар жуда қадимги, маъбудлар унга яқин.\nМаъбудлар қалби тўфон уюштиришни ирода қилди.\nМаслаҳатда уларнинг отаси Ану, қаҳрамон Эллил- маслаҳатчи,\nХабарчи Нинурта, сувчи Эннуги (қатнашди).\nНур юзли Эа билан биргаликда (улар) қасам ичдилар,\nУларнинг сўзларини (Эа) кулбамда қолдирибди:\n«Кулба, кулба! Девор, девор!\nЭшит, кулба! Девор, эслаб қол!»\nКулбани буз, кема қур,\nДабдабадан воз кеч, умринг ҳақида қайғур,\nБойликдан воз кеч, ҳаётинг сақла!\nКемангга барча жонзотлардан сол.\nҚурадиган кема тўрт бурчаклик,\nЭни билан бўйи бир хилда бўлсин,\nХудди океандек, устига тунукадан ёпинғич ёп!»\nМен бу гапларни тушундим ва ҳукмдор Эага дедим:\n«Ҳукмдор, сен менга етказган барча гапларни,\nҲурмат қиламан ва барчасини ижро қиламан». ..\nБу сув тўфонини биз Қуръон, ҳадислар орқали биламиз ва тарихда Нуҳ тўфони дейилади. Яъни, дунё тарихи янгидан бошланиши ҳисобланиб. Нуҳни иккинчи Одам ота ҳам деймиз.\n«Деворнинг ҳам қулоғи бор» мақолимиз эса айнан ҳозирги дунё тарихи бошланишидан салгина олдинги воқеадан олинган экан…\nШуҳрат Бобожон: Бункер тунелида қолган болалик…\nНОСИР ЗОКИР: СЕН БАРИБИР МУҚАДДАССАН, МУҚАДДАС АЁЛ!\n«ДУНЁ ЎЗБЕКЛАРИ” БОШ МУҲАРРИРИГА ЁЗУВЧИ ВА ШОИРЛАРДАН МАКТУБ


Ритик Рошаннинг бўлажак турмуш ўртоғи кимлиги маълум бўлди — фото - ShouBiz.uz\nЯнгиликлар 17:58 | 25.2.22\nРитик Рошаннинг бўлажак турмуш ўртоғи кимлиги маълум бўлди — фото\nҲиндистон нашрлари актёрнинг муносабатлари жиддий экани ҳақида ёзган\nБолливуднинг миллионлаб мухлисларга эга актёри Ритик Рошаннинг бўлажак турмуш ўртоғи ким экани аниқ бўлди.\n«Биз ёлғиз эмасмиз» кинофильмидаги ижроси орқали машҳурлкка эришган ва дунё бўйлаб миллионлаб мухлисларнинг қалбини забт этган ҳинд актёри Ритик Рошан яқин қиз дўсти, актриса Саба билан турмуш қуриши ва уларнинг анча вақтдан буён учрашиб юргани ҳақида хабарлар тарқалди. Ҳиндистон нашрларининг маълум қилишича, улар ҳақиқатдан ҳам турмуш қуришни режалаштирган, бироқ иккаласи ҳали бу миш-мишларга муносабат билдирмаган.\nПубликация от Nair on Fire (@naironfireindia)\n«Pитик Саба учун жуда жиддий ва у муносабатларини мустаҳкамлашни хоҳлайди. У Саба билан турмуш қуришни режалаштирмоқда», — дейилади нашрдаги хабарда.\nЖуфтлик Ҳиндистоннинг Керала ошхонасида бирга тушлик қилган ва Инстаграм саҳифасида биргаликда тушган суратларини жойлаган, хизматчилар ҳам уларга хизмат қилганини айтган. Бунинг яна бир исботи Ритикнинг амакиси, актёр Ражеш Рошан ҳам Instagram’да оилавий тушган фотосуратни жойлаштирган ва унда ҳам актриса Сабани кўриш мумкин. Актёр муносабатларини оммавий ахборот воситалари томонидан талқин этилишини истамайди ва сир сақлашни хоҳлайди.\nПубликация от Rajesh Roshan (@rajeshroshan24)\nМаълумот учун Ритик Рошан 1974 йилда Ҳиндистоннинг Мумбай шаҳрида туғилган. У актёрликдан ташқари рақс билан ҳам шуғулланади. Актёрнинг биринчи турмуш ўртоғи Сьюзан Кҳан билан 2000 йилда турмуш қурган ва 2014 йилда айрим сабабларга кўра ажрашган. Ритик Рошаннинг бу турмуш ўртоғидан икки нафар фарзанди бор. У фаолияти давомида «Биз ёлғиз эмасмиз», «Крриш», «Уруш», «Дўст бўлиб қоламизми?», «Жодҳа ва Акбар» каби фильмларда суратга тушган.


Бокс. Осиё чемпионати олдидан 12 апрель куни матбуот анжумани ташкил этилади\n10 апрель, 2019, 14:17 420\nХабарингиз бор, 17-27 апрель кунлари Таиланд пойтахти Бангкок шаҳрида бокс бўйича Осиё чемпионати бўлиб ўтади\nМусобақада ўзбекистонлик чарм қўлқоп усталари ҳам иштирок этадилар. Шу муносабат билан, 12 апрель куни пойтахтимизда катта матбуот анжумани ташкил этилади. Унда Ўзбекистон бокс федерацияси раҳбарияти, мураббийлар ва Осиё чемпионатида иштирок этадиган боксчиларимиз қатнашадилар. Бу ҳақда Ўзбекистон бокс федерацияси матбуот хизмати хабар бермоқда.\nШу муносабат билан, ушбу матбуот анжуманига юртимизда фаолият олиб бораётган оммавий ахборот воситалари ходимларини таклиф этилади. Журналистлар анжуман давомида Ўзбекистон бокс федерацияси раҳбариятига, мураббийлар ва Осиё чемпионатида иштирок этадиган бокчиларимизга ўзларини қизиқтирган саволлар билан мурожаат қилишлари мумкин бўлади.\nАнжуман 12 апрель куни соат 18:00 да “ОRIENT FINANS BANK” мажлислар залида бўлиб ўтади.\nМанзил: Тошкент шаҳар, Осиё кўчаси 5 уй (Мўлжал: Новомосковский).


1990 йилги Ўш воқеаларида Ислом Каримовнинг қилган жасорати ёдга олинди\nКаримов фонди томонидан Биринчи Президент Ислом Каримовнинг 1990 йилги Ўш воқеаларида қилган жасорати ёдга олинди.\n“Ҳа, Ўш фожиаси чиндан ҳам рўй берган. Талай сабабларга кўра 1990 йилнинг июнида содир бўлган Ўш воқеалари ҳақида батафсил ёзишни лозим топмадим. Эслатиб ўтай, Асқар Акаевнинг гувоҳлик беришича, ўша миллатлараро тўқнашувда икки кун ичида юзлаб ўзбек ва қирғизлар беҳуда ҳалок бўлди. Республика мўъжиза туфайли иккинчи Қорабоққа айланишдан қутқариб қолинди. Бунда эса Ислом Каримовнинг қатъий сиёсати муҳим аҳамият касб этди.\nҚирғизистон жанубида олти юз мингдан зиёд ўзбеклар яшайди. Деярли ҳар бирининг Ўзбекистон чегарадош ҳудудларида қариндош-уруғи бор. Ўшанда ўн минглаб қуролланган ва қуролсиз инсонлар ўз қариндошларини ҳимоя қилиш учун икки республика чегарасида тўпланди. Россиянинг марказий ҳудудидан зудлик билан юборилган армия бўлинмалари уларни аранг тўхтатиб турди. Вазият соат сайин кескинлаша борди.\nАна шундай ўта мушкул вазиятда Каримов, токи у Президент экан, бирор бир ўзбек ёмон ният билан Қирғизистон чегарасидан ўтмаслиги, қандай сабаб бўлмасин, ўч олишларга асло йўл қўйилмаслигини баён қилди. Президент ўз ваколати доирасида барча воситаларни ишга солиб, фожианинг олдини олди. Ҳайратланарли ахлоқий жасорат! Бизнинг замонамизда бу ҳол фавқулодда кам учрайди.\nКарлайл ушбу воқеалар хусусида гапириб, Ўшда вазият изга тушишидан Ўзбекистон ҳам, Қирғизистон ҳам баробар манфаатдор, деган эди. Бинобарин, Каримов 1990 йил июнда тўсатдан рўй берган фожиа яна такрорланмаслиги учун бор куч-ғайрати билан ҳаракат қилмоқда.\n1991 йил март ойида Каримов Ўзбекистон ва Қирғизистон ўртасида дўстлик ҳамда ҳамкорлик битимини имзолаш учун Ўшга учиб боради.\nАэропортдан келиш йўли ҳамда шаҳар кўчалари бўйлаб минглаб одамлар Каримовга пешвоз чиқадилар. Давлат арбоби келиши билан боғлиқ бундай оммавий завқ ва ҳаяжонни бундан олдин ҳам, кейин ҳам кўрмадим. Қўлида гул тутган одамлар (ўшанда март ойи эди) худди мусобақалашгандек икки республика раҳбари кетаётган машиналар йўлига гулдасталар ташлаган эди. Кортеж эса издиҳом орасида тўхтаб-тўхтаб борганди.”\n(Леонид Левитиннинг “Ўзбекистон тарихий бурилиш палласида” китобидан)\nИслом Каримов - мустақил Ўзбекистоннинг миллий Қуролли Кучлари асосчиси (+ВИДЕО)\nМен Амир Темурга ўхшасам дейман: Татьяна Каримова Биринчи Президентимизнинг болаликларини хотирлади


Сурхондарёда чақалоғини 10 млн сўмга сотмоқчи бўлган аёл ушланди\nСурхондарё вилоятининг Жарқўрғон туманида фарзандини 10 миллион сўмга мажбурлаб сотмоқчи бўлган она қўлга олинди. Бу ҳақда Тергов департаменти хабар берди.\n«Жорий йилнинг апрель ойидаги Фуқаролик ишлари бўйича Қумқўрғон туманлараро судининг йиғилишида Жарқўрғонда яшовчи 28 ёшли Ф.Н., қиз фарзандини Қумқўрғон туманида яшовчи 35 ёшли Ю.Т.,га қонуний, суд орқали фарзандликка беришга рози бўлиб, туғруқ давомида кетган дори-дармон ва бошқа сарф-харажатларига деб 1 700 000 сўм пулларни олган. Аммо Ю.Т.га фарзандиликка бериш учун барча ҳужжатларни тўплаб суд залига борганда Ф.Н. фикридан қайтиб, фарзандини бермаслигини билдирган», – дейилади Тергов департаменти хабарида.\nОрадан бир неча кун ўтиб, Ф.Н. телефон орқали ва бир неча маротаба Ю.Т.нинг уйига келиб, қиз чақалоғини сотиш учун Ю.Т.дан 10 млн. сўм миқдордаги пул маблағини талаб қилган. Шунда Ю.Т. ИИБга ариза билан мурожаат қилган.\nМазкур ариза асосида ИИБ ходимлари томонидан ўтказилган тезкор тадбирда, Ф.Н. қиз чақалоғи учун Ю.Т.дан талаб қилган 10 000 000 сўм миқдорида пул маблағини олган вақтида ашёвий далиллар билан ушланган.


“Чет тиллар” кафедраси ташкил этиши ва ривожланиши тарихи Ўзбекистон Республикаси Банк-молия академиясининг тарихи билан чамбарчас боғлик. “Чет тиллар” кафедраси 1996 йилда ташкил этилди ва унинг асосий мақсади - банк ва молия соҳалари учун “Бизнес инглиз тили”га мукаммал эга бўлган юқори малакали кадрларни тайёрлашдан иборатдир.\nКафедранинг профессор-ўқитувчилари таркиби ва илмий салоҳияти:\nКодирова Нодира Илёс қизи - филология фанлар номзоди, доцент кафедра мудири;\nКариева Дилафруз Эрматбековна - катта ўқитувчи;\nЧижова Алла Олеговна - катта ўқитувчи;\nРазакова Мунира Тураевна - катта ўқитувчи;\nЗокирова Дилдора Бахтияровна - катта ўқитувчи;,\nШермухамедова Дилнозахон Рахимджановна - катта ўқитувчи;\nЮнусова Феруза Ходжиакбаровна - катта укитувчи;\nКодирова Нодира Илёс кизи\nФилология фанлари номзоди, доцент, кафедра мудири\nЧижова Алла Олеговна\nКариева Дилафруз Эрматбековна\nРазакова Мунира Тураевна\nШермухамедова Дилноза Рахимджановна\nЗокирова Дилдора Бахтияровна\nЮнусова Феруза Хожиакбаровна\nЎзбекистон Республикаси Вазирлар Махкамасининг 2012 йил 10 декабрдаги ПК-1875-сонли “Чет тилларни ўрганиш тизимини янада такомиллаштириш чора-тадбирлари тўғрисида”ги қарорига асосан Ўзбекистон Республикаси Банк-молия академиясининг “Банк иши”, ”Молия”, ”Инвестицияларни бошқариш”, ”Солиқлар ва солиққа тортиш” факультетлари магистрантлари учун “Бизнес инглиз тили” курси ташкил этилган.\n“Бизнес инглиз тили”- иқтисод йуналишида иш олиб борувчи мутахассислар учун мўлжалланган бўлиб, Банк-молия академияси магистрантлари учун қуйидаги даражаларда таълим берилади:\nБошланғич( А2 /А2+), Қуйи- ўрта(В1), Ўрта (В1+), Юқори ўрта (В2), Юқори (С1).\n“Бизнес инглиз тили” курси 3 семестр учун бўлиб: амалий дарс машғулоти-154 соат, мустақил иш-42 соат, интерфаол машғулотлар-56 соат.\nХар бир дарснинг давомийлиги 2 академик соатни ташкил этади.\nТалабаларнинг турли инглиз тили даражасини инобатга олган холда, ушбу курс 5 босқичда олиб борилади:\n(ElementaryA2 / A2 +) - Бошланғич( А2 /А2+)\n(Pre-Intermediate B1) - Қуйи- ўрта(В1)\n(IntermediateB1 +) - Ўрта (В1+)\n(Upper intermediate B2) - Юқори ўрта (В2)\n(Advanced C1) - Юқори (С1)\nКурс мақсади: “Бизнес инглиз тили” курсининг асосий мақсади талабаларнинг инглиз тили кўникмаларини яхшилаш. Курс давомида магистрантларга кундалик хаётда ва касбий фаолиятлари давомида керак бўладиган тил кўникмаларини фаоллаштириш ва кенгайтириш имконияти берилади.\nТил билишнинг профессионал даражасини ошириш;\n(EBP) курси бўйича билимларни чуқурлаштириш;\nИлмий матнларни ўқишга ва тушинишга ўргатиш;\nМураккаб бирикмалар ўз ичига олган касбий сохада сўзлашув кўникмаларини шакллантириш;\nМаълумотларни презентация щаклда тақдим этиш кўникмаларини ривожлантириш;\nТинглаш давомида тушуниш кўникмаларини такомиллаштириш;\nМагистрантларни аудиториядан ташқари вақтини ўтказиш бўйича йўналтирилган инновацион таклиф, етакчи, тил билувчи мутахассисларни таклиф қилган ҳолда интерфаол инглиз тили дарсларини ўтказиш бўлди. Мазкур дарс “тилга кириш” усулига асосланиб, гаплашиш амалиётини шакллантиришга, сўз бойлигини оширишга ва энг муҳими тил муҳитини шакллантириб тўсиқни енгишга ёрдам беради.\nКафедра профессор-ўқитувчилари БМАда бизнес инглиз тилини ўргатиш хусусиятларини акс эттирувчи 5та ўқув-услубий мажмуа, 10тдан ортик ўқув-услубий кўлланмалар 17та услубий ишланма, 5та роль уйинларини ишлаб чиққанлар.\nКафедра профессор-ўкитувчиларнинг интеллектуал салоҳияти мунтазам равишда илмий изланишлар орқали ошириб борилмоқда. “Чет тиллари” кафедрасининг илмий мавзуси - “Иқтисодиёт сохасидаги мутахассислари учун инглиз тилини ўқитишнинг лингводидактик хусусиятлари”. Ушбу мавзу доирасида профессор-ўқитувчилар ўз илмий мақолаларини чоп этадилар ва кафедранинг илмий семинарларида, ҳамда халқаро ва республика анжуманларида маърузалар билан иштирок этадилар.\n“Чет тиллар” кафедраси узоқ муддатли, анъанавий халқаро ҳамкорлар билан, шу жумладан, Япония Молия вазирлиги қошидаги Сиёсий тадқиқотлар институти, Бремерхафен Амалий фанлар университети (Германия) мутахассисларининг лекция ва семинарларни ёзма ва оғзаки таржима қиладилар ва чет эл экспертлари билан академия ва идоралараро миқёсдаги музокара ва учрашувларда таржимон сифатида иштирок этадилар.\nШунингдек, кафедра Дойчебанк (Германия), Герцензе ўқув маркази (Швейцария), Иқтисодиёт ва менежмент олий мактаби (Чехия), Давлат бошқарув миллий институти (INTAN, Малайзия), Кеймюнг Университети (Жанубий Корея) ва бошқалар билан самарали ҳамкорлик қилади.\nКафедранинг барча профессор-ўқитувчилари магистрлик диссертацияларни инглиз тилида ёзадиган магистрантларга маслахатчи сифатида амалий ёрдам берадилар.


Андижон Партия етакчисида ташаббус етишмаса... / ADOLAT ижтимоий-сиесий газетаси\nКелинг, шу ўринда айрим масалаларга эътибор қаратайлик. Йил бошида партиямизнинг сиёсий майдондаги ўрнини мустахкамлаш, Сайловолди дастуримизда белгиланган вазифалар ижросини таъминлаш ва жамоатчилик билан ишлашда эътибор қаратишимиз зарур бўлган энг муҳим жиҳатларни келишиб олганмиз. Шунга қарамай ҳали эътибор қаратишимиз зарур бўлган қатор вазифалар мавжудлиги кўзга ташланди.\nБизнинг кучимиз, сиёсий майдондаги ўрнимиз, албатта, партиямиз сафининг қанчалик кенгайиб бориши билан боғлиқ. Шу маънода вилоят бўйича йил давомида сафимизга 3234 нафар янги аъзолар келиб қўшилди. Ёки бошқача айтганда, белгиланган режа атиги 24.8 фоизга бажарилди. Бу борада Андижон ва Асака туманларида самарали иш ташкил этилган. Бироқ Қўрғонтепа тумани ва Хонобод шаҳар кенгашлари томонидан йил давомида бирорта хам янги аъзо қабул қилинмаганлигини қандай тушуниш мумкин?\nФаолиятимизнинг асосини ташкил этувчи партия лойиҳалари доирасида олиб борилаётган ишларни ҳам талаб даражасида, деб айтиш қийин. Йил давомида партия лойиҳалари доирасида 847 та тадбир ўтказилиб, 42350 нафар иштирокчи қамраб олинди.\nЖумладан, “Сиёсий-ҳуқуқий билимларни мустаҳкамлаш — демократик жамият пойдевори” лойиҳаси доирасида ҳар ҳафтанинг сешанба куни маҳаллаларда аҳолини жалб қилган ҳолда 2628 маротаба сиёсий-ҳуқуқий ўқув ўтказилди.\nЮқоридаги лойиҳа доирасида Шаҳрихон ва Марҳамат туманиларда намунали иш ташкил этилган бир вақтда Булоқбошида нимагадир масалага панжа орасидан қаралмоқда. Хўш, нега? Жавоб аниқ: партия етакчисида ташаббус етишмайди.\nАҳолига тиббий хизмат кўрсатиш сифатини ошириш мақсадида тиббиётчи сафдошларимиз ташаббуси билан жойларда ташкил этилаётган чуқурлаштирилган тиббий кўрик фуқароларнинг партиямизга бўлган қизиқишини оширмоқда. Аҳамиятлиси, касалликлар эрта аниқланяпти, кексалар ва ижтимоий ҳимояга мухтож оила аъзоларининг саломатликларини мустаҳкамлашга алоҳида эътибор қаратилмоқда.\nФаолиятимизда бир қатор камчиликлар мавжуд. Буни ҳисоботлар ҳам кўрсатиб турибди. Қўлга киритилган ютуқлар қанчалик кўп бўлмасин, фаолиятимиздан қониқмаслигимиз лозим.\n2020 йилда мамлакатимизда амалга оширилаётган иқтисодий, ижтимоий-сиёсий ва суд-ҳуқуқ соҳаларидаги ислоҳотлар жараёнида фаол иштирок этиш орқали электоратимиз манфаатларини янада самарали ҳимоя қилиш ва халқнинг ишончини қозонишга қаратилган устувор вазифалар белгиланган. Бу йўлда партиянинг ҳудудий ва маҳаллий кенгашлари, қолаверса, бошланғич партия ташкилотларимиз ҳамда янги депутатлик корпусларимизга ишонамиз ва суянамиз. Янги қабул қилинган сайловолди дастуримизда белгиланган ҳар бир вазифа ўз ижросини топиши шарт.\nХалқ депутатлари Андижон вилояти Кенгашидаги Ўзбекистон “Адолат” СДП депутатлик гуруҳининг дастлабки йиғилиши сайловчи ишончи, ҳудудий партия кенгашлари билан ҳамкорлик ва партиянинг Сайловолди дастурида белгиланган вазифалар ижросини таъминлашга бағишланди. Унда депутатлар билан бирга партия етакчилари ва ОАВ вакиллари иштирок этишди.\n— Сайловолди учрашувлари жараёнида сайловчилар айрим депутатлар сайловдан сўнг берилган ваъдаларни унутиб қўйиши, ҳудудлардаги мавжуд муаммолар ечимини топишда кўмаклашишга эътиборсизлик билан қарагани ҳақида эътирозлар бўлди, — деди халқ депутатлари Андижон вилояти Кенгаши депутати Иброҳимжон Митиллаев. — Савол туғилади: сайловчи нега норози? Жавоб аниқ: ваъдалар ваъдалигича қолган. Бу аччиқ сабоқ биз, янги сайланган халқ вакилларининг зиммасидаги масъулиятни оширади. Шу сабаб ҳозирдан сайловчилар билан ҳамнафас бўлиш, уларни қийнаётган муаммоларни ҳал этиш орқали ишончини оқлашни ўз олдимизга асосий вазифа сифатида белгилаб олдик.\nЙшунингдек, йиғилишда ҳудудий партия кенгашлари билан ҳамкорлик, партиянинг Cайловолди дастурида белгиланган вазифалар ижросини таъминлаш хусусида ҳам сўз юритилди. Депутатлик гуруҳининг иш режасини тузишда биринчи навбатда сайловчи манфаати бош мақсад сифатида белгилаб олинди.


Ўзбекистонлик спортчилар ушу-таолу бўйича Жаҳон кубогида бронза медални қўлга киритди - Спорт - PressNews.uz\nБош Саҳифа / Спорт / Ўзбекистонлик спортчилар ушу-таолу бўйича Жаҳон кубогида бронза медални қўлга киритди\nЎзбекистонлик спортчилар ушу-таолу бўйича Жаҳон кубогида бронза медални қўлга киритди\nҚўшилди: 22 ноябр 2016 20:40\n15–20 ноябрь кунлари Хитойнинг Фучжоу шаҳрида (Фуцзянь провинцияси) ушу-таолу спорт тури бўйича биринчи Жаҳон кубоги баҳслари бўлиб ўтди. Бу ҳақда, Ўзбекистон ушу федерациясига асосланиб, «Газета.uz» хабар бермоқда.\nТурнирда таолунинг ҳар бир йўналишидаги саккиз энг яхши спортчи иштирок этди. Улар Жакартада (Индонезия) 2015 йили бўлиб ўтган катталар ўртасидаги ушу бўйича жаҳон чемпионати якунларига кўра Жаҳон кубогига йўлланмани қўлга киритган эди. Жаҳон чемпионатида 120 мамлакат вакиллари қатнашган эди.\nЎзбекистон вакиллари Мақсудбек Баҳодиров ва Нодир Ҳасанов «дуйлянь» жуфтлик баҳсларида 9,51 баллни қўлга киритиб, Жаҳон кубоги бронза медалига эга бўлди. Хитой (9,71 балл) биринчи, Украина (9,52 балл) иккинчи ўринни эгаллади.


13 сентябрь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n12 сен, 14:24 960 Ўзбекистон\nРеспублика Гидрометеорология марказининг хабар беришича, 13 сентябрь куни пойтахтимиз Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 13-15 даража илиқ, кундузи 27-29 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15 даража илиқ, кундузи 25-30 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 26-31 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 10-15 даража илиқ, кундузи 25-30 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража, кундузи 15-20 даража илиқ бўлади.\n7 май куни Ўзбекистонда ҳаво ҳарорати 37 даражагача кўтарилиши кутилмоқда 06 май, 17:25\nЭртага Ўзбекистонда ҳаво ҳарорати 32 даража иссиққача кўтарилади 02 май, 13:58\n12 апрель куни Ўзбекистонда кутилаётган об-ҳаво маълумоти 11 апр, 18:43


Иккинчи жаҳон уруши бутун инсониятга қайғу ва мусибатлар келтириши билан қалбларда оғир ва ўчмас из қолдирди.\nМарказий ҳарбий округ қўмондонлиги томонидан Хатирчи туманидаги 70 та эҳтиёжманд оилага ёрдам берилди\nМарказий ҳарбий округ қўмондонлиги Навоий вилояти ҳарбий-маъмурий сектори раҳбари билан ҳамкорликда Хатирчи туманида ташкил этилган "Ҳомийлик хайрияларини мувофиқлаштириш маркази" орқали оғир турмуш шароитидаги 70 оилага кўмак берди.\nТадбиркорларни қўллаб-қувватлаш – энг асосий вазифа\nЮртимизда коронавирус инфекциясини юқтирганлар сони 310 нафарга етди\nАйни вақтгача Ўзбекистонда коронавирус инфекцияси аниқланган ҳолатлар сони 310 нафарни ташкил этмоқда.\nСиновларни енгиб соғайганлар сони 30 нафарга етди (+видео)\nЮртимизда коронавирус инфекциясига чалинган фуқаролардан яна 5 нафари буткул соғайгани маълум қилинди.\nДеҳқон ерга бирор уруғни ташласа, бу уруғ кўкармайман, деб ноз қилар эмиш.\nБир кунда Тошкент йўлларида 879 та йўл ҳаракати қоидабузарлиги ҳолатлари қайд этилди\nТошкент шаҳар ИИББ ахборот хизмати автотранспорт ҳаракатланишига нисбатан ўрнатилган тақиқни бузганларни аниқлаш бўйича олиб борилган ишлар натижаси тўғрисида ахборот берди.\nДолзарб саволларга тезкор жавоблар: Онлайн ишлаганда ижтимоий ҳимоя таъминланадими?\nКарантин туфайли юртдошларимиз ҳаётида кўплаб саволлар юзага келмоқда.\nРақамли таълим: у нима ва бизга нима беради?\nАйни кунларда бутун ер шари аҳолиси синовли кунларни бошдан ўтказмоқда.\nСиновли кунларда ҳеч бир тадбиркор ёлғизлатиб қўйилмайди\nАйниқса, бундай синовли кунларда ҳеч бир тадбиркорни ўз ҳолига ташлаб қўймаймиз, деган ваъдаси бизга қанот бағишлади.\nКАСАЛЧИЛИК КЕЛДИ, ДЕБ ҚАРАБ ЎТИРАДИГАН ПАЙТ ЭМАС\nБу коронавирус дегани бир офат экан.\nБиз албатта бу балони енгамиз...\nМаълумки, шу кунларда юртимизда фавқулодда вазият ҳукм сурмоқда.


алоҳида тузилма ташкил этиш таклифи билдирилди. Президентимиз ҳокимлар 50 фоиз иш вақтини янги кичик бизнес субъектлари ташкил этиш ва ... вилоятларида анча юқори. Шунинг учун, барча вилоят ва туманлар ҳокимлари икки кун муддатда Тадбиркорларга мурожаат қабул қилиши бўйича ...\nбу ҳақда эмас. Гап ҳоким ва ўқитувчи, таълим тизими раҳбарлари ва ҳокимлар ўртасидаги муомала-муносабат ҳамда Фарғонадаги бундай муносабатлар ... тушмаган яна қанча гапларни эшитсангиз. Данғаранинг ҳокими, умуман ҳокимлар, ўз тилига ҳокимлик қилолмаётган ҳокимлар! Бир мундоқ теварак-атрофингизга ...\nберди. «Ҳали одамлар ўзгаргани йўқ, маданият ўзгаргани йўқ, ҳатто, ҳокимларнинг ҳам маданияти йўқ, одамлар билан гаплашишни билмайди. Олдингидай ...\nкетадиган шағал ётқизилган (асфальт қилинмаган). Сўнгги ҳафталарда ҳокимлар анча ҳаракатга тушиб қолишгани сезилмоқда. Қашқадарё вилояти ҳокими ...\nва фаоллари олдида ҳисобот бериши керак. Худди шундай, вилоятлар ҳокимлари ҳам ўз ўринбосарлари ва вилоят бошқармалари раҳбарлари билан ... беради. Олий Мажлис палаталари ва Вазирлар Маҳкамасига раҳбар ва ҳокимларнинг пастга тушиб ишлаши ва ҳисобот бериши бўйича янги тизимни ...\nҳолда амалга оширгани учун Қашқадарё, Фарғона ва Хоразм вилоятлари ҳокимлари фаолияти кескин танқид қилинди. Рўй берган ҳодисалар доирасида ... тўлиқ қўллаб-қувватлаш таъминланишини ҳисобга олган ҳолда вилоят ҳокимлари ва бошқа масъул шахсларнинг эгаллаб турган лавозимидан дарҳол ...\nҲамма кутмоқда: Президент топшириғи қачон бажарилади?\nкунларда ижтимоий тармоқларда энг қайнаган мавзу бу шубҳасиз — ҳокимлар масаласи. Ҳаммаси 2 август куни кутилмаганда бошланди. Телеграмдаги «Қўшни маҳалла» каналида Президент Шавкат Мирзиёев ўтказган селектор ... Йиғилишда давлат раҳбари Хоразм, Қашқадарё ва Фарғона вилоятлари ҳокимларини қаттиқ танқид қилди ва халқни, журналист ва блогерларни йиғиб, ...\nмажлисларида вазирлик ва идоралар раҳбарларидан ташқари вилоятлар ҳокимларининг ҳам ҳисоботлари эшитилади. Шу ўринда савол туғилади, ҳокимларнинг ... муаммоларини бартараф этишда қанчалик муҳим ўрин тутади? Аҳоли ҳокимларнинг ҳисоботларидан қониқяптими? Бу саволга Олий Мажлиси Сенати ...\nҚосим-Жомарт Тоқаев ҳудудларга сармоя жалб этишда оқсаётган ҳокимларни танқид қилди. Бу ҳақда «Казинформ» хабар берди. Давлат раҳбари ... сизга эмас, уларга керакдек», — деди президент. Тоқаев ҳокимларга катта раҳбар ўйинини бас қилиб, яхшиси, сармояларни жалб қилиш ...\nҳокимлар халқ депутатлари маҳаллий Кенгашига раис бўлмайди\nҳокимлар халқ депутатлари маҳаллий кенгашига раислик қилмайди. Бу ҳақда Ўзбекистон Республикаси Президенти Шавкат Мирзиёев Тошкент вилояти ҳокимлигида ...


Шавкат Мирзиёев Нур-Султондаги Рақамли ҳукумат офисига ташриф буюрди - Daryo\n20:08, 06.12.2021 17411\nЎзбекистон президенти Шавкат Мирзиёев Қозоғистон бош вазири Асқар Мамин ҳамроҳлигида Нур-Султон шаҳридаги Expо ишбилармонлик марказида жойлашган Рақамли ҳукумат офисига ташриф буюрди.\nУшбу муассаса 2021 йил сентябрь ойида очилган. Унинг таркибига Миллий таҳлил маркази, Рақамли трансформация маркази ва Миллий лойиҳа офиси киради.\nШавкат Мирзиёев ситуацион марказ имкониятлари билан ҳам танишди. Марказ барча маълумотлар базаларига уланади ва ҳудудлар билан яқиндан ҳамкорлик қилади, бу эса реал вазиятни онлайн равишда кўриш, масалан, мамлакатда эмлаш суръатлари тўғрисидаги маълумотларни кузатиб бориш имконини беради.\nШавкат Мирзиёев бу соҳада тажриба алмашиш, давлат хизматлари соҳасига сунъий интеллект технологияларини кенг жорий этиш, ҳар бир ҳаётий вазиятни таҳлил қилиб, одамларга қулайлик яратиш муҳимлигини таъкидлади.\nЭслатиб ўтамиз, Шавкат Мирзиёев 5 декабрь куни Қосим-Жўмарт Тўқаевнинг таклифига биноан Қозоғистонга жўнаб кетганди. Уни Нур-Султонда Қозоғистон президенти кутиб олди.\nТашриф чоғида Оқ ўрдада Шавкат Мирзиёев ва Қосим-Жўмарт Тўқаев тор доирада музокаралар ўтказди ва икки томонлама ҳамкорликнинг муҳим вазифаларини белгилаб олди. Шунингдек, Шавкат Мирзиёев Нур-Султондаги «Ватан ҳимоячилари» монументига гул қўйди ва Ўзбекистон ва Қозоғистон ўртасида иттифоқчилик муносабатлари тўғрисидаги декларация имзоланди. Бундан ташқари, Шавкат Мирзиёев Нурсултон Назарбоев билан учрашди ва Ўзбекистоннинг Қозоғистондаги янги элчихонаси очилишида иштирок этди.\n15:26, 03.01.2022 141276\n15:29, 02.01.2022 140764\n20:56 Бугун 487\n20:39 Бугун 2289\n20:24 Бугун 3930\n20:10 Бугун 6430\n13:50, 16.01.2022 93335\n21:17, 15.01.2022 87540\n22:10, 15.01.2022 75874\n19:35, 16.01.2022 72674